text:
Info dalla UE
Partecipazioni a Reti europee
L'Ufici di colegament di Bruxelles, insedât tal Servizi relazions internazionâls e infrastruturis strategjichis, al monitore in maniere sistematiche lis iniziativis europeanis di interès potenziâl de Regjon di puartâ su la taule interdirezionâl sul invecjament atîf e ai puartadôrs di interès ( stakeholder ) regjonâi.
Midiant di chest ufici e ven promovude la partecipazion de Aministrazion regjonâl e dai atôrs dal Sisteme Regjon aes ativitâts di rêts europeanis, in maniere di cjapâ eventuâls oportunitâts di finanziament europeanis colegadis al invecjament atîf.
Regional policies for active and healthy ageing ( o ben, Politichis regjonâls pal invecjament atîf e in salût ): rêt nassude sul imprin de colaborazion tra i Uficis regjonâi di Bruxelles di Flandris, Kent ( UK ), Noord Brabant ( NL ), Venit, Friûl-Vignesie Julie, Svezie dal ovest e dal Est, par promovi la adozion su largje scjale di soluzions tecnologjichis e informatichis pal abitâ, a supuart des personis anzianis e par partecipâ in maniere ative aes iniziativis intal ambit de Colaborazion europeane pal invecjament atîf e in buine salût.
Un dai prins risultâts concrets di CORAL e je stade la publicazion on line dal volantin intitulât par inglês “Healthy technology in a regional environment” ( o ben, La tecnologjie pe salût in ambit regjonâl ).
Cheste rêt e costituìs une plateforme utile par promovi la partecipazion a progjetualitâts europeanis e par meti a confront ecosistemis regjonâi a supuart dal invecjament atîf. Intai mês che a vignaran, al è previodût un ampliament des areis tematichis monitoradis midiant CORAL, in mût di calcolâ la salût intal ambit di dut il cicli di vite.
Midiant de rêt CORAL, a son stâts ativâts chescj progjets, finanziâts cun fonts direts de Union europeane: CASA, SMART CARE, ENGAGED e ITHACA.
Par vê plui informazions:
- rêt CORAL;
- volantin Healthy technology in a regional environment. La sezion dedicade al Friûl-Vignesie Julie si cjate intal cjapitul 9, di pagjine 143 a 147. Il volantin al à un valôr storic e util par vê une vision di progjets promovûts inte programazion passade.
- CASA - “CONSORTIUM FOR ASSISTIVE SOLUTIONS ADOPTION” IN AMBIT “INTERREG IVC”
- “SMART CARE - JOINING UP ICT AND SERVICE PROCESSES FOR QUALITY INTEGRATED CARE IN EUROPE”
- ENGAGED Al è un altri progjet che al cjape dentri tancj dai colaboradôrs di CORAL ( no il Friûl-Vignesie Julie ).
Par aprofondiments:
- Consultâ il sît par inglês
E vignarà promovude la partecipazion di sogjets regjonâi in ocasion dai brokerage event ( o ben, events di mediazion ) organizâts di cheste rêt in concomitance cu la publicazion dai bants in ambit Horizon 2020.
La session di brokerage event dal 2017 si è davuelte intes zornadis dai 21 e 22 di Novembar e e je stade organizade insiemi cu la rêt CORAL.
Se interessâts a partecipâ, si domande di contatâ l'Ufici di Bruxelles a cheste direzion di pueste eletroniche: uff.bruxelles@regione.fvg.it
ERRIN, European Regions for Research and Innovation network (Rêt des Regjons Europeanis pe Ricercje e pe Inovazion)
ERRIN al rapresente un strument util par favorî la partecipazion di sogjets dal Sisteme Regjon a progjets finanziâts in maniere direte de Union europeane intai setôrs de inovazion e de ricercje, in particolâr a iniziativis intal ambit di Horizon 2020, il principâl program european focalizât su chescj setôrs.
E je une rêt europeane che e met dongje plui di 130 Regjons e e à in particolâr chescj obietîfs:
- influençâ lis politichis europeanis di ricercje e di inovazion, tignint in considerazion lis esigjencis des singulis realtâts regjonâls;
- promovi ricercje e inovazion par favorî il disvilup economic teritoriâl e il benstâ sociâl;
- favorî la creazion di un ecosisteme regjonâl che si interessi di ricercje e di inovazion par supuartâ i puartadôrs di interès ( stakeholder ) regjonâi.
Dentri di cheste rêt a son atîfs 14 grups di lavôr e un grup di policy ( indreçament politic ) che midiant di chel al ven butât jù cualchi “position paper” ( document uficiâl ) in ocasion des consultazions convocadis in maniere periodiche de Comission europeane par influençâ lis politichis europeanis dal avignî e i programs colegâts.
E je previodude la partecipazion aes ativitâts di ERRIN, midiant dal Ufici di Bruxelles e cul coinvolziment di esperts dal teritori, in particolâr ai grups che a tratin ambits che a jentrin tra lis areis tematichis definidis de leç regjonâl sul invecjament atîf, tant che il grup salût, il grup turisim, cun riferiment specific al setôr turisim senior, e il grup “Opening Science”.
Il Pat sui cambiaments demografics al è stât burît fûr a Bruxelles ai 7 di Dicembar dal 2015 dal Comitât des Regjons, cu la poie de Comission europeane e de rêt tematiche creade midiant AFE-INNOVNET, progjet UE dulà che al à aderît ancje il Friûl-Vignesie Julie cul supuart di chê che e jere la Aziende Sanitarie n. 5.
Al met adun autoritâts publichis a nivel locâl, regjonâl e nazionâl, che si son impegnadis a disvilupâ e a implementâ un plan di azion par promovi une societât che e tegni in considerazion lis esigjencis dai anzians, ispirantsi ae Vuide aes citâts a misure di anzian de Organizazion Mondiâl de Sanitât ( OMS ) e ae Declarazion di Dublin 2013 su lis citâts e comunitâts a misure di anzian in Europe.
Altris parts interessadis tant che universitâts, centris di ricercje, associazions de societât civîl e aziendis a puedin partecipâ al Pat par meti a disposizion la lôr esperience e imparâ dal confront cun altris regjons europeanis.
Par vê plui informazions:
La Regjon, midiant dal Consei regjonâl, e je membri ordenari dal Pat, cun a cjâf il sindic di Udin. La Aziende sanitarie universitarie integrade di Triest e je tra i membris fondadôrs. Ai 19 di Mai e je stade fate li dal Comitât des Regjons la prime assemblee gjenerâl dal Covenant. L'Ufici di Bruxelles, su mandât dal Consei regjonâl, al à partecipât a cheste assemblee.
Partecipazione a Reti nazionali
Chi sot la liste des rêts nazionâls dulà che e partecipe la Regjon Friûl-Vignesie Julie.
Chest program al à l’obietîf di continuâ il lavôr fat dal Progetto Mattone Internazionale - di dulà che al ven – che al è stât operatîf dal 2010 fin al mês di Avrîl dal 2016, promovint la internazionalizazion dai sistemis sanitaris regjonâi cuntun lavôr di rêt fra dutis lis regjons talianis, intal rispiet des singulis strategjiis. Cu la istituzionalizazion dal "Progjet", deventant duncje "Program", la ativitât di coordenament de rêt si è rinfuarçade e, sot de direzion dal Ministeri de Salût, e je stade creade une rêt di referents a nivel regjonâl che e interagjìs cui referents rispetîfs tes sedis di Bruxelles.
Intal ambit di ProMIS al è stât fra chei altris costituît un sot progjet focalizât su la colaborazion europeane sul invecjament atîf. A son atîfs ancje altris grups di lavôr, come un dedicât al turisim sanitari, che fra i destinataris pussibii al pues cjapâ dentri ancje la popolazion anziane.
In chest contest, il ProMIS al vûl meti a confront la «Metodologjie di organizazion dai Sîts di riferiment talians». La Regjon Friûl-Vignesie Julie e je par altri Sît di riferiment pal invecjament atîf cun “trê stelis”, cul obietîf di studiâ i sistemis organizatîfs dai Reference Sites talians descrivint modalitâts atuativis, imprescj e organizazion, par procedi ae definizion di un "model" pussibil par dopo valutâ la eficacitât in tiermins di cuantitât e di cualitât.
Par vê plui informazions:
Il Plan Nazionâl de Ricercje 2015-2020, fat bon tal mês di Mai dal 2016, al ricognòs i clusters tecnologjics nazionâi tant che infrastruture intermedie di soft-governance ( gjestion “lizere” ), rimetint a chê i compits di individuâ strategjiis di ricercje e roadmaps ( plans di azion ) tecnologjics condividûts a nivel nazionâl; supuartâ l'inviament di politichis di poie ae ricercje industriâl e miorâ la eficacitât intal rapuart tra sisteme public de ricercje, industrie e gnove imprenditorialitât.
Il cluster tecnologjic nazionâl TAV al è il pont di riferiment nazionâl in teme di ricercje e di inovazion intal setôr des tecnologjiis pai ambients di vite. Al à prontât il plan di azion ( roadmap ) nazionâl su lis tecnologjiis par costruî e definî i senaris prossims, cul obietîf di contribuî in maniere significative a promovi la competitivitât de industrie taliane, supuartant politichis di poie ae ricercje industriâl e al disvilup sperimentâl, stimolant la capacitât di R&S ( o ben, ricercje e disvilup ) des impresis, ancje di piçule dimension, aumentant la capacitât di coesion e promovint progjetualitât di inovazion trasversâl des filieris. I atôrs regjonâi ( in primis AREA Science Park insiemi a impresis ) a àn contribuît ae redazion dal plan di azion ( roadmap ).
La Regjon Friûl-Vignesie Julie, midiant de Direzion centrâl competente in materie di ricercje, e partecipe al Comitât consultîf ( Advisory board ) dal cluster tecnologjic nazionâl su lis tecnologjiis pai ambients di vite, formât di rapresentants des Aministrazions regjonâls, tant che sede di dialic cui atôrs tecnics dal cluster soredut pe implementazion des S3 regjonâls ( strategjiis regjonâls pe specializazion inteligjente ).
Approfondimenti
Carta su Invecchiamento Attivo
La Regione Autonoma Friuli Venezia Giulia nel 2016 ha adottato la “Carta regionale sull’invecchiamento attivo.


c: text/html

text:
19 di Fevrâr
Il 19 di Fevrâr e je la 50° zornade dal Calendari Gregorian. A mancjin 315 zornadis pe fin dal an (316 se l'an al è bisest).
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1674 - Ingletiere e Olande e firmin le pâs di Westminster. Tal acuardi al è ancje il passaç di Gnove Amsterdam a la Ingletiere. La citât si clamarâ New York.
- 1945 - I merecans a sbarcjn cun 30.000 marines te isule di Iwo Jima.
- 1959 - Cipro divente indipendente dal Ream Unît, la proclamazion uficiâl a sarà fate tal 16 di Avost.
- 1986 - L'Union Sovietiche a mande in orbite le stazion spaziâl Mir
Nassûts vuê[cambie | modifiche il codiç]
- 1473 - Nicolaus Copernicus, astronom polac († 1543)
- 1931 - Camillo Ruini, cardinâl vicjari di Rome, president de conference episcopâl taliane.
- 1953 - Massimo Troisi, atôr e regjist talian († 1994)
- 1954 - Socrates, zuiadôr di balon brasilian
- 1957 - Falco, cjantant austriac († 1998)
Muarts vuê[cambie | modifiche il codiç]
- 1986 - Adolfo Celi, atôr talian (n. 1922)
- 1997 - Deng Xiaoping, politic cinês (n. 1904)
- 2001 - Stanley Kramer, regjist merecan (n. 1913)
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- San Mansuet di Milan
- San Tullio
- San Conrâr Confalonieri

robotstxt: allowed

filter: keep


text:
1947
AcjadimentsModifiche
In FriûlModifiche
- 19 di Zenâr - Denant dal teatri Puccini di Udin a vegnin dâs fûr i prims volantins dal Moviment Popolâr Furlan contrari a la propueste te costituente de Costituzion Taliane di fâ il Friûl provincie dal Venit.
Pal MontModifiche
- 10 di Fevrâr: a seguiti dai tratâts di pâs firmâts a Paris, la Italie e cêt Flum dal Cjarnâr, Zare e la Istrie ae Jugoslavie e la isole di Rodi ae Grecie; la provincie di Triest e ven dividude in doi tocs, clamâts zone A e zone B.


text:
Pieri Pauli Pasolini
Pieri Pauli Pasolini (Pier Paolo Pasolini) al è nassût a Bologne ai 5 di Març 1922 e muart a Ostie ai 2 di Novembar 1975. Al fo un scritôr, poete, inteletuâl, critic, regjist, la plui impuartante figure di inteletuâl furlan dal XX secul e un dai plui impuartants ancje pe culture taliane. Al imparà la lenghe furlane de mari, Susanna Colussi, che e jere di Cjasarse, in provincie di Pordenon. Di piçul al passave lis istâts in Friûl, mentri vie pal an al veve di lâ daûr dal pari militâr. Al si trasferìs a Cjasarse cu la mari sul principi dal 1943, par stâ lì fintremai al Zenâr dal 1950; intant, il fradi al murive combatint inte Resistence. Pier Paolo al discuvierzè une lenghe viere, fevelât da int puare ma plene di dignitât, e al scomence a meti dongje i zovins fin ae creazion de Academiuta di lenga furlana, dulà che a forin inmaneadis poesiis, cjants, spetacui teatrâi. In chest periodi al publicà cinc libris di poesiis e cinc rivistis leteraris.
Daspò chest periodi, al si trasferì fûr dal Friûl, cence dismenteâlu, e seguint une ideologjie marxiste ma cuintri corint, venade di cristianesim e simpri orientât ai interès dai plui puars e maltratâts; tai ultins agns, prime de muart violente (e ancjemò un grum misteriose) al tornà a dedicâsi al furlan, publicant diviers articui e la racuelte La gnove zoventût che cjape dentri dute la sô produzion leterarie inte marilenghe.
La sô vision poetiche[cambie | modifiche il codiç]
Il fuart leam cu la mari, di famee furlane contadine, e i studis di filologjie romanze, lu àn sburtât a cirî te lenghe de mari la maniere par burî fûr un delicât e fantastic mont poetic. A son nassudis cussì lis "Poesiis a Cjasarsa" (1942), daspò publicadis dongje cun altris in "La miôr zoventût" (1954). La Domenica uliva, fîl de schene dal libri, ancje se no samee al è un dialic tra un fi e une mari, che mostre une clamade tant che di Damasc par Pauli: «Crist – peraule di Pasolini – mi clame, ma cence lûs».
La vuere lu à obleât a parâsi a Cjasarse inte Istât dal 1943 dulà che al à inmaneât diviersis iniziativis pe difese de lenghe.
Intal 1947 si è segnât al Partît Comunist Italian scomençant une ativitât che in part je stade contade in "L'usignolo della Chiesa cattolica" (1958) che al mostrave il durium dal mont e dai rapuarts sociâi e intal romanç "Il sogno di una cosa" (1962), che al contave lis lotis dai contadins furlans.
Intal 1949, incolpât di corompi minôrs, sospindût dal insegnament e parât fûr dal partît si trasferìs a Rome, imprin puar in cane. Alì al torne a inventâ il lengaç dal sotproletariât roman che i pareve un grum vîf, zuiant cun zergalitât e dialet, e storiis di perifarie cui doi romançs "Ragazzi di vita" (1955) e "Una vita violenta" (1959). Il vê doprât un stîl cussì estrôs lu à metût al centri da la atenzion dal mont inteletuâl. Il contignût crût i à procurât une denuncie par pornografie: par la opinion publiche al jere deventât un provocadôr.
Il discori ator reson e passion al torne intai viers di "Le ceneri di Gramsci" (1957, Premi Viareggio), forsit la sô prove poetiche plui alte, sigûr chê che lu presente miôr. Vignirin daspò i poemuts "La religione del mio tempo" (1961) e "Poesie in forma di rosa" (1964), dulà che al mostre la sô volontât di cognossi il reâl midiant la rievocazion dal mont contadin.
Intai agns Sessante e Setante, cence bandonâ la poesie, si dediche al cine, al teatri, a la scriture di saçs e articui par gjornâi, coltant la sô vene di polemist. Impuartant il romanç jessût dopo la sô muart, Petrolio, dongje a lis poesiis par furlan tornadis a viodi e publicadis in La nuova gioventù e ai intervents critics di Descrizioni di descrizioni.
Passant de leterature al resonâ sui fenomens sociâi e di costum Pasolini al cjalcje la sô clamade a jessi une vôs difarente, fûr dal côr, cirint simpri la sô veretât, sedi in politiche che te art e tai rapuarts umans.
La sô tragjiche muart violente intal Novembar dal 1975 e segne dal dut il so jessi e no jessi jenfri a la societât dal so timp.
La prime poesie[cambie | modifiche il codiç]
La sô prime poesie e nas «In une matine dal Istât dal 1941, o stevi sul puiûl di len de cjase di mê mari. Il soreli dolç e fuart dal Friûl al bateve su dut chê materie rustiche. [...] Cuant e sunà tal aiâr la peraule rosada. [...] proferide in chê matine di soreli, no jere altri che une ponte espressive vivacitât orâl dal furlan. Dal sigûr chê peraule, in ducj i secui che je stade doprade intal Friûl di ca da l’aghe, no jere stade mai scrite. Jere stade simpri e nome un sun. [...] E o ai scrit subite dai viers, in chê fevelade furlane doprade te diestre Taiament, che fin a chel moment e jere stade nome un messedot di suns. O scomenzai par prime robe cul meti ju in maniere grafiche la peraule ROSADA. Chê prime poesie sperimentâl e je lade pierdude, e je restade la seconde scrite la zornade daûr: “sera imbarlumida, tal fossal / a cres l’aga”».
«Io o soi une fuarce dal passât...», al disarà tal film la Ricotta.
Il testament Coran[cambie | modifiche il codiç]
In ta l'an dal quaranta quatro fevi el gardon dei Botèrs: Al era il nuostri timp sacro sabuít dal sòul dal dover. Núvuli negri tal foghèr thàculi blanci in tal thièl a eri la poura e el piathèr de amà la falth e el martièl.
Mi eri un pithu de sèdese ani con un cuòr rugio e pothale cui vuoj coma rosi rovani e i ciavièj coma chej de me mare. Scuminthievi a dujà a li bali, a ondi i rith, a balà de fiesta. Scarpi scuri! ciamesi clari! dovenetha, tiara foresta!
Chela vuolta se 'ndava a rani de nuòt col feràl e la fòssina. Rico al sanganava li ciani e i bruscànduj col feral ros ta l'umbría ch'a inglassava i vuos. Tal Sil se trovava pissíguli a mijars in ta li pothi. Se 'ndava plan thentha un thigu.
In ta la boscheta dai poj 'pena magnàt se ingrumava duta la compagnia dai fiòj, e lí spes se bestemava e coma uthiej se ciantava. Dopo se dujava a li ciarti a l'umbría da la blava. La mare e il pare a eri muarti.
De Domènia, òmis dal cuòr gredo, se coreva via in bicicleta par loucs de un inciànt sensa pretho. E na sera mi ài vist la Neta in tal lustri da la boscheta ch'a menava a passòn la feda. Liena co la sova bacheta a moveva l'aria de seda.
Mi nasavi de arba e ledàn e dei sudòurs rassegnadi tal me cialt stomi de corbàn; e li barghessi impiradi tai flancs, da l'alba dismintiadi, a no cujerdavin la vuoja sglonfa de albi insumiadi e seri thentha fresc de ploja.
Par la prima vuolta ài provàt cun chela fiola de tredese ani e plen de ardòur soj s-ciampàt par cuntalu ai me cumpagni. Al era Sabo, e nancia un cian no se vedeva par li stradi. Al brusava el loúc de Selàn. Li luci duti distudadi.
In mieth da la platha un muàrt ta na potha de sanc glath. Tal paese desert coma un mar quatro todèscs a me àn ciapàt e thigànt rugio a me àn menàt ta un camio fer in ta l'umbría. Dopo tre dis a me àn piciàt in tal moràr de l'osteria.
Lassi in reditàt la me imàdin ta la cossientha dai siòrs. I vuòj vuòiti, i abith ch'a nasin dei me tamari sudòurs. Coi todescs no ài vut timòur de lassà la me dovenetha. Viva el coragiu, el dolòur e la nothentha dei puarèth!
(Pasolini, P.P. (1975). La nuova gioventù. Poesie friulane 1941-1974. Torino, 117-120.)
Bibliografie par furlan[cambie | modifiche il codiç]
- Poesie a Casarsa, Bologne 1942
- Dalla lingua al friulano, CF XXIII, 1947
- Dov'è la mia patria, Cjasarse 1949
- Tal cour di un frut, Tresesin 1953
- La meglio gioventù, Firenze 1954
- Motivi vecchi e nuovi per una poesia friulana non dialettale, “Il tesaur” II, 1949
- Poesie dimenticate, Udin 1965 e 1976
- Il Friuli nella mia piccola vita, “Il Friuli”, giugno 1968
- La nuova gioventù, Turin 1975 e 1981
- I turcs tal Friûl, Udin 1976
- Amado mio, Milan 1982
- L'Academiuta friulana e le sue riviste, Vicenza 1994
- Romans, Parma 1994
- Poèmes oubliés. Poesie dimenticate. Édition bilingue. Arles 1996.


text:
27e Edizion - Friuli DOC 2021
FRIULI DOC: vins – vivandis – vicendis - viodudis
Dai 9 ai 12 Setembar dal 2021.
Par cuatri dîs Udin e devente une vetrine par presentâ e par fâ cognossi il miôr de produzion enogastronomiche e artesanâl, artistiche e culturâl di une regjon pardabon uniche.
Il program al è siôr di percors cun guscj plens di sorpresis: intai stands e intai barachins, intes placis e intes viis dal centri, si puedin cerçâ i prodots tipics furlans, tant che il persut di Sant Denêl e chel di Sauris, il formadi Montâs, il frico, i cjarsons, i vins, lis sgnapis e tancj altris prodots.
In cheste ocasion golose par cerçâ lis ecelencis de enogastronomie furlane si varà la pussibilitât di vivi esperiencis unichis, di visitâ lis esposizions artistichis e lis mostris di artesanât che a presentin savês antîcs e gnûfs, assisti ai apontaments une vore interessants che a compagnin la manifestazion, partecipâ a incuintris di aprofondiment sui temis dal mangjâ e dal bevi ben o scoltâ i concierts.
Un viaç intal gust e intai savôrs plui tratîfs dal Friûl Vignesie Julie, pardabon une misture di vins, vivandis, vicendis e viodudis par cognossi ogni aspiet di cheste tiere siore e ospitâl.
In doi o trê dîs si inamorisi di Udin, e lassâle al devente dificil. Ma nuie pôre: si pues simpri tornâ, magari pal prossim FRIULI DOC!
EDIZIONS PASSADIS
1995 – Viodudis dal Friûl
1996 – Udin citât dai Tiepolo
1997 – Cjampfuarmit 1797: une firme di pâs fra Stâts; Udin
1997 – Une fieste di pâs tra i popui
1998 – Il Votcent furlan: lis lidrîs dal vuê
1999 – Cjaladis sul Friûl dal '900
2000 – Friûl: di tiere di passaç a tiere di ospitalitât
2001 – Friuli Doc al vîf la amicizie: identitâts diviersis par un futûr comun
2002 – Ricostruî, riconvertî, ricualificâ… tornant a afermâ la cualitât dal vivi!
2003 – Cerçâ il timp
2004 – 10 agns di Friuli Doc
2005 – Int di Cjargne
2006 – Il Tarvisian
2007 – Cuei, Cjistiei e Int di Confin. Un Teritori Incjantât tra lis Vals dal Nadison, de Tor e di Cividât
2008 – Dolcis Tieris Antighis dal Friûl Culinâr
2009 – Riviere furlane, ancure dal teritori
2010 – Tiere di Gravis e di Risultivis
2011 – Tiere dai Patriarcjis
2012 – La Fieste e cjape forme (Il Formadi)
2013 – Storiis di vît e di vin
2014 – 20 agns di Friuli Doc
2015 – Cuant che il mangjâ al svicine il mont
2016 – Savês di îr, savôrs di doman
2017 – Un spetacul par ogni sens
2018 – Bon mangjâ e grandis virtûts
2019 – Lis ecelencis dal gust adun cu lis ecelencis de cognossince
2020 – Tignìnsi dûr e cjalìn indenant


text:
San Dorligo della Valle
San Dorligo della Valle (o Dolina, vieri non doprât ancje par sloven) al è un comun di 5.926 abitanti de Provincie di Triest. Secont il censiment dal 1971, a son 4.009 slovens (70,5%), 1.659 talians (29,2%), 15 altris (0,3%). Il statût dal comun al da pari dignitât sociâl ae lenghe slovene.
Il comun al veve sin al 1923 la denominazion di Dolina segni par talian segni par sloven. Tai prims agns 2000, il centri abitât di San Dorligo al à recuperât il vieri non "Dolina"; il non dal comun al è restât invezit simpri il stes.


text:
Una passione comune, non proprio uno stile di vita ma un modo di ritrovarsi nel nome dell’amicizia e del folclore: la moto! Ciò che lega quattro persone a quattro moto è lo stesso che lega più di trenta persone al folclore: amicizia e passione. Due valori fondamentali per la vita di tutte le associazioni, e noi lo sappiamo bene. Angelo, Clara, Fausto e Gabry. Quattro amici e quattro moto che hanno dato vita ormai diversi anni fa al noto Motofolk. Si tratta di quattro componenti del Gruppo Folcloristico Pasian di Prato che all’ interno di esso hanno saputo condividere un hobby comune per le due ruote creando un sorta di mini club motociclistico/folk, portato ora avanti anche dalle giovani leve Alessandro e Filippo.
Senza le dovute precauzioni, si sa, la moto può essere un hobby un pò rischioso ma allo stesso tempo rappresenta la voglia di uscire, di vedere posti nuovi e di incontrarsi. Anche se all’inizio erano solo due i centauri che si ritrovavano per una gita domenicale anche fuori porta, la voglia di stare insieme ha contagiato nel giro di pochi mesi anche altri amici che si sono aggiunti per fare insieme qualcosa che per il Gruppo Folk di Pasian di Prato era nuovo.
La prima tappa fondamentale della storia del Motofolk risale al 3 ottobre 2004, data della prima uscita ufficiale dei fantastici quattro. Sfoggiando delle strepitose maglie con i colori del Friuli e del Motofolk, le quattro moto hanno portato i “nostri” per più di 300km divisi tra Friuli, Slovenia ed Austria. Da allora ogni occasione è buona per salire in sella e partire insieme anche se non sempre si riesce ad essere tutti.
Il tempo da trascorrere insieme è ancora tanto e il Motofolk ha già in cantiere le prossime escursioni previste per la primavera. Naturalmente con un occhio di riguardo agli impegni del gruppo folk!
Une passion comune, no propit un stîl di vite, ma un mût di tornâ a cjatâsi intal non de amicizie e dal folclôr: la moto! Ce che e pee cuatri personis a cuatri motos al è il stes che al pee plui di trente personis al folclôr: la amicizie e la passion. Doi valôrs fondamentâi pe vite di dutis lis associazions, e nô lu savìn benon. Angelo, Clara. Fausto, Gabry. Cuatri amîs e cuatri motos che a àn dât vite intai ultins agns al zaromai cognossût Motofolk. Si trate di cuatri components dal Grup Folcloristic Pasian di Prât che, tal grup, a àn savût condividi un hobby comun pes dôs ruedis creant une sorte di mini club motociclistic/folk, puartât a ore indevant ancje des zovinis jevis Alessandro e Filippo. Cence lis dovudis precauzions, si lu sa, la moto e pues jessi un hobby un pôc pericolôs ma tal stes timp al rapresente la voie di jessî, di viodi puescj gnûfs e di cjatâsi Ancje se tal principi a jerin dome doi i centaurs che si cjatavin par une gjite domenicâl ancje fûr puarte, la voie di stâ insiemi e à cjapât, intal zîr di pôcs mês, ancje altris amîs che si son zontâts par fâ insiemi alc che pal Grup Folk di Pasian al jere gnûf.
La prime tape fondamentâl dee storie dal Motofolk e je chê dai 3 di Otubar dal 2004, date de prime jessude uficiâl dai fantastics cuatri. Sflocjant des maraveosis maiis cui colôrs dal Friûl e dal Motofolk, lis cuatri motos a àn puartât i “nestris” par plui di 300 chilometris dividûts tra Friûl, Slovenie e Austrie. Di chê volte ogni ocasion e je buine par montâ sù su la siele e tornâ a partî insiemi e ancjemò tant e il Motofolk al à za in cantîr lis prossimis escursions previodudis pe Primevere. Dal sigûr cuntun voli di rivuart pai impegns dal grup folk!


text:
HTML
HTML al è l'acronim di HyperText Markup Language, lengaç pal marcament iper-testuâl. Al è un lengaç che al serf a preparâ testis par presentâju intune forme ipertestuâl, il formât standard des pagjinis web.
Storie[cambie | modifiche il codiç]
L'HTML al è stât svilupât atôr ae fin des agns 80 di Tim Berners-Lee al CERN di Gjinevre, e a seguiti de espansion di Internet al è deventât un dai lengaçs plui doprâts tal mont. L'HTML al è di domini public, e la sintasse e je stabilide dal World Wide Web Consortium (W3C). La ultime version rilassade e je la 4.01, dal 24 di Dicembar dal 1999. Al dì di vuê no son in prevision gnovis versions, parcè che l'HTML al à di jessi sostituît dal XHTML e dal XML .
Sintasse[cambie | modifiche il codiç]
Un document HTML al è contignût intun file, che al scugne vê estension .htm o .html. Il file al è componût di elements, che a servissin a dâ informazions su la formatazion dai datis al sgarfadôr. Ogni element al è viert e sierât di un tag; il tag di sierade al è, par uns elements, opzionâl.
Chest al è un esempli di tag HTML:
Contignût
Ducj i tags a son comprindûts jenfri parentesis lincinadis ( ); pai tags di sierade, la sierade e je indicade cuntun strangulin (/) dopo prime dal non dal tag che si intint sierâ. Tal esempli parsore, il comand   al indiche che il test al à di jessi scrit in gruessut. Il risultât al sarà chest:
Contignût
Vuê i documents HTML a incorporin une vore di tecnologjiis, che a ofrissin la possibilitât di zontâ al document ipertestuâl animazions interativis o efiets particolârs. Par chest fin a esistin lengaçs sicu CSS, JavaScript o altris aplicazions multimediâls di animazion vetoriâl o di streaming audio.
Comandis principâi[cambie | modifiche il codiç]
: Al definìs l'inizi dal document HTML, e al indiche al sgarfadôr che dut ce che al seguìis al à di jessi interpretât come codiç HTML.
: Al definìs la testiere dal document HTML, che e conten informazions sul document di no mostrâ al interni de finestre di navigazion. Dentri dal codiç   a si po cjatâ:
: Al definìs il titul de pagjine. Par solit, il titul al comparìs te bare dal titul in somp de finestre
: Al coleghe la pagjine a sfuei di stîls o iconis
: Par colegâ il stîl diretementri dentri de pagjine, doprant sfuei di stîl CSS, JavaScript o altris lengaçs simii.
-
: Al definìs il contignût principâl, o cuarp dal document. Chest al è il toc dal document HTML che si pues viodi tal sgarfadôr; dentri di cheste etichete si podin definî proprietâts comuns a dute la pagjine, come i colôrs di fons e i margjins.
Viôt ancje[cambie | modifiche il codiç]
Leams[cambie | modifiche il codiç]
- (inglês) W3C


text:
Sience Furlane
Sience Furlane e je une produzion audiovisive di divulgazion sientifiche in lenghe furlane, realizade par cure de SSTeF pe television e trasmetude de RAI Friûl Vignesie Julie tal 2008.
La serie e je componude di 4 trasmissions di 15′ minûts.
In ogni pontade, cu la forme di une interviste, condusude dal gjornalist Giorgio Cantoni, intervalade di filmâts di spiegazion, al ven presentât in forme divulgative un argoment sientific. Une rubriche finâl e presente une schirie di tescj o di sîts internet che a puedin judâ a infondî l’argoment.
Lis pontadis a son dedicadis a:
La Basiliche di Aquilee in 3 D (interviste al Prof. Domenico Visentini de Universitât dal Friûl)
Metereologjie furlane e i events violents (interviste al Dot. Dario Giaiotti e al Dot. Fulvio Stel de ARPA dal FVJ
Il cjastenâr tal Friûl (interviste al Prof. Romani Locci de Universitât dal Friûl)
La storie dal vin furlan (interviste al Prof. Enrico Peterlunger de Universitât dal Friûl)
Su cheste pagjine tu puedis viodi une cerce de interviste cun Dario Giaiotti pe pontade su la meteorologjie.


text:
Pentateuc
Pentateuc e je une peraule vignude fûr dal grêc e e significhe "cinc rodui" e e ven doprade par segnâ i prins cinc libris de Biblie: Gjenesi, Esodi, Levitic, Numars e Deuteronomi.
A son il fondament de peraule dal Idiu par vie che di lôr al partìs dut il rest de Biblie.
Gjenesi nus conte de creazion, la storie dal prin om e si conclût cu le muart di Josef.
Esodi al cjacare di Moisès, de sotanace in Egjit e le relative liberazion, il Pat de Leç.
Levitic al descrîf i acjadiments di un sôl mês ator dal 1500 p.d.C. e al mostre intai particolârs il sacerdozi.
Numars al cjacare dai censiments.
Deuteronomi al spieghe intai particolârs il Pat de Leç.
A 'ndi son tancj pas de Biblie che a atestin che il Pentateuco al fo opare di Moisès.


text:
Contest: Aziende taliane logade in Friûl - Vignesie Julie che e opere intal setôr dal packaging alimentâr e des imbaladuris plastichis, cuntun faturât di 30 Mln €, di chescj il 35% sul marcjât forest.
Probleme
- Aziende in cressite svelte, cun proprietari unic che di pôc al à dongje i fîs in fase di inseriment aziendâl.
- Passaç gjenerazionâl in at.
- Margjinalitât contignude.
- Dibisugne di definizion dai rûi clâf tai organics e programazion dal ricambi di personâl in aziende.
- Ûs di struments di web marketing dal dut inesistent.
- Dibisugne di cressite e disvilup de organizazion comerciâl.
Soluzion proponude
- Presince in aziende di un Temporary Manager cun funzions di supuart finalizadis ae individuazion des ativitâts prioritariis dulà agjî.
- Temporary Manager cun funzions di racuardi tra soci fondadôr e jevis gnovis cun visions diviersis e cualchi volte in contrast.
- Ricercje dai ponts comuns di contat dulà podê costruî e planificâ la programazion dal disvilup aziendâl.
- Individuazion di un plan di disvilup comerciâl e supuart diret inte metude in vore dal stes.
- Studi e scriture dal Budget aziendâl. Assistence al comintent inte definizion, intal disvilup e inte gjestion di progjets specifics di miorament aziendâl. Intal specific:
- Studi e scriture dal Business Plan trienâl e dal Budget aziendâl, articolât in Budget des venditis, Budget acuiscj materiis primis, Budget dai coscj pal personâl e Budget invistiments.
- Individuazion di nicjis gnovis di disvilup comerciâl e individuazion di gnûfs impleâts, indreçantsi plui sul marcjât forest che al presente cundizions di margjinalitât e di disvilup plui interessant che sul marcjât interni.
- Individuazion di oportunitâts di colaborazion comerciâls cun partner/competitor par un disvilup dal faturât plui svelt..
- Disvilup di un progjet comerciâl che al previodi ancje l'ûs di materiâi alternatîfs ae plastiche e ecocompatibii.
- Realizazion di gnûf sît internet aziendâl e di une campagne di marketing in linie par cressi la visibilitât de aziende su internet.
- Supuart inte instalazion di un sisteme di gjestion, za planificât de aziende, che e furnissi in maniere periodiche lis informazions necessariis al control de reditivitât e dai ecuilibris finanziaris de aziende, di là di une otimizazion dai procès aziendâi.
Timing
In cors di opare..
Risultâts otignûts
- Individuadis lis prioritâts dulà agjî.
- Otimizade la organizazion esistente.
- Riviodûts, otimizâts e miorâts i procès internis.
- Creât un clime di condivision plui largje dai obietîfs tra gjenitôr e fîs.
- Ativadis gnovis nicjis di marcjât prime no disfrutadis.
- Ativade gnove rêt comerciâl.
- Aumentât il faturât anuâl dal 18%.
- Sbassât il pont di paritât.
- Faturât 35 Mln € (+5 Mln) cun margjinalitât in cressite.
- Ae lûs dai risultâts otignûts dal intervent de DODO+, i disvilups futûrs de colaborazion cul client a previodin un slungjament dai timps di supuart ae cressite aziendâl dai 3 ai 5 agns.


text:
Publicazions dal CIRF
Cjalant il Friûl/ Sguardi sul Friuli
par cure di Priscilla De Agostini e Silvana Schiavi Fachin
Forum, 2011
Ce covential insegnâ il furlan tes scuelis? I fruts no fasino confusion daspò cun altris lenghis? No saraial plui util insegnâur l'inglês? Ma pardabon il furlan standard al cope la varietât? Trops sono i bêçs spindûts pe lenghe furlane? No isal di provinciâi insisti su lis lenghis locâls?
Cualchidun dai lûcs comuns su la lenghe furlane, selezionâts e gjavâts fûr de stampe locâl e nazionâl, a deventin ogjet di riflession par cuindis personaçs di nomee leâts al Friûl pe lôr storie personâl e professionâl: Tullio De Mauro, Nereo Perini, Eleanor Callanan, Pierluigi Cappello, Novella Cantarutti, Adriano Ceschia, Lucija Čok, Valter Colle, Lorenzo Fabbro, Furio Honsell, Xavier Lamuela, Domenico Lenarduzzi, Carlo Puppo, Sergio Salvi, Leonardo Zanier. Dal confront des diviersis opinions e sensibilitâts, marcadis di une cognossince profonde dai problemis e di une riflession atente, al nas un document che al invide il letôr a une analisi interessante e a un aprofondiment no dome su ognidun dai argoments frontâts, ma inmò di plui sul dovê di elaborâ e prudelâ un program educatîf des lenghis che al sedi pardabon inovatîf, cun chê di svilupâ un plurilinguisim vêr e zovevul pai citadins di cheste aree di frontiere, laboratori linguistic privilegjât tal cûr de Europe. Il libri al presente lis biografiis dai protagoniscj de indagjin e, cun di plui, ancje une bibliografie e sitografie siore par lâ a fonts dai temis frontâts.
Priscilla De Agostini
Operadore di lenghe furlane, si ocupe di politiche linguistiche e di progjetazion a supuart des lenghis minoritariis. E lavore tai Sportei Linguistics di diviers Ents locâi e teritoriâi de provincie di Udin e di Gurize. Tant che ricercjadore si è ocupade di modei di formazion par insegnants di e in lenghe minoritarie.
Silvana Schiavi Fachin
Insegnante di inglês e di francês, dal 1960 al 1971, e docente di Didatiche des lenghis modernis, di Didatiche dal Furlan e di Educazion plurilengâl te Universitât dal Friûl fintremat al 2005. E ten conferencis, seminaris e cors di formazion par insegnants di lenghis nativis, secondis e forestis sedi in ltalie che tal forest.


text:
Basse Franconie (distret governatif)
La Basse Franconie(Unterfranken) ai e un dai siet distrets governatîfs dal land todesc de Baviere.Il distret al ven formât tal 1817, cun il non di Untermainkreis (Circondari dal Bass Men) e rinominât Unterfranken und Aschaffenburg (Basse Franconie e Aschaffenburg) tal 1837.Tal 1933 il Gauleiter nazist Otto Hellmuth al cambie il non dal distret in Mainfranken. Dopo il 1945 ven ripristintât Unterfranken.
Ai e dividude in cinc citâts extracircondarials (kreisfreie Städte) e in siet circondaris (Landkreise).
Suddivision aministrative[cambie | modifiche il codiç]
Città[cambie | modifiche il codiç]
- Aschaffenburg
- Schweinfurt
- Würzburg
Circondari (Landkreise)[cambie | modifiche il codiç]
- Aschaffenburg
- Bad Kissingen
- Haßberge
- Kitzingen
- Meno-Spessart
- Miltenberg
- Rhön-Grabfeld
- Schweinfurt
- Würzburg


text:
I cors che la Serling e met a disposizion a son:
1. Cors Base par Forescj
2. Cors di False Base
3. Cors di Alfabetizazion
4. Cors di Grafie
5. Cors di Scriture Creative
6. Cors par Operadôrs Linguistics
7. Cors di Traduzion
8. Conferencis e ciclis di conferencis
I cors 2, 3, 4 e 6 si puedin cumbinâ cun percors didatics specifics par cjamp di interès daûr dal comitent (aministrazion publiche di dimension piçule, medie o grande, aziende di servizis sanitaris, scuele e v.i.) par che i arlêfs a cjapin sù une cierte competence intun setôr par ce che al tocje il vocabolari e la scriture di tescj.
Cors di alfabetizazion
Cors par personis che a àn za une cierte competence te lenghe furlane fevelade e che a vuelin imparâ a lei e a scrivi.
Obietîfs dal cors:
capî lis regulis de grafie uficiâl de lenghe furlane
imparâ lis carateristichis gramaticâls de lenghe furlane di riferiment
imparâ a lei tescj avonde luncs e complès
imparâ a scrivi tescj, ancje complès, o a scrivi tescj detâts cuntun nivel di coretece suficient
imparâ a ricognossi un test scrit in grafie uficiâl di un scrit intune altre grafie
cjatâ i erôrs plui seris intun test e coreziju
Oris di lezion conseadis: 30
Timp di lezion conseât: 1 ore e mieze
Cors di base par Forescj
Cors par personis no furlanis, ancje imigrâts no di prime lenghe taliane.
Obietîfs dal cors:
svicinâsi aes struturis de lenghe furlane fevelade
imparâ a capî discors sempliçs e ordenâts
imparâ a doprâ peraulis singulis e espressions semplicis
imparâ a dî frasis curtis che a permetin un dialic elementâr
imparâ a ricognossi i elements di base de lenghe scrite
imparâ a lei tescj sempliçs
imparâ a scrivi peraulis e espressions semplicis o frasis curtis
Oris di lezion conseadis: 30
Timp di lezion conseât: 1 ore e mieze
Cors di false base
Cors par personis che no son usadis a doprâ la lenghe furlane, ma che a àn za un contat e che pal solit le capissin avonde ben.
Obietîfs dal Cors:
slargjâ il vocabolari
imparâ a capî ancje discors complès o di argoments no cognossûts
passâ de competence orâl passive a chê ative
imparâ a ricognossi i elements di base de lenghe scrite
imparâ a lei tescj avonde luncs
imparâ a scrivi tescj sempliçs
Oris di lezion conseadis: 30
Timp di lezion conseât: 1 ore e mieze
Cors di grafie
Cors par personis che a àn za une buine cognossince de lenghe fevelade e e des carateristichis gramaticâls di fonde de lenghe furlane di riferiment, che a vuelin imparâ a scrivi cun coretece.
Obietîfs dal cors:
capî in detai lis regulis de grafie uficiâl de lenghe furlane
imparâ a meti in vore lis regulis di grafie ancje in tescj complès
doprâ imprescj tant che dizionaris di cjarte e eletronics e coretôr ortografic
ricognossi tescj scrits in altris grafiis, cjatâ i erôrs ortografics e coreziju
Oris di lezion conseadis: 20
Timp di lezion conseât: 1 ore
Cors par operadôrs linguistics
Cors par operadôrs linguistics cun competencis specifichis in lenghe furlane, pal solit cumbinât cul cors di grafie.
Obietîfs dal cors:
imparâ i caratars di fonde di diferenziazion tra lis diviersis varietâts furlanis
imparâ a scrivi tescj corets pal aspiet ortografic
imparâ a scrivi tescj avonde corets pal aspiet sintatic e stilistic
imparâ nozions di fonde di planificazion linguistiche
imparâ i elements di fonde de legjislazion di tutele des lenghis minoritariis
Oris di lezion conseadis: 40
Timp di lezion conseât: 2 oris
Cors di scriture creative
Cors par personis che a àn za une une cierte cognossince de lenghe fevelade e scrite, che a àn za frecuentât altris cors e che a vuelin cjatâ une ocasion di scrivi par furlan.
Obietîfs dal cors:
analizâ e capî diviers gjenars di produzion scrite
slargjâ il vocabolari
sfrancjâ la pratiche de scriture e de grafie par furlan
scrivi tescj di diviers gjenars leteraris
Oris di lezion conseadis: 20
Timp di lezion conseât: 1 ore e mieze
Cors di traduzion
Cors di svicinament ae pratiche de traduzion.
Obietîfs dal cors:
presentazion des problematichis teorichis de traduzion
analisi e pratiche de traduzion di tescj leteraris
analisi e pratiche de traduzion di tescj tecnics specialistics
analisi e pratiche de traduzion di tescj tecnics divulgatîfs
analisi e pratiche de traduzion di tescj di comunicazion
analisi e pratiche de traduzion di tescj tecnics specialistics
analisi de cualitât linguistiche e revision
Oris di lezion conseadis: 40
Timp di lezion conseât: 2 oris


text:
… Tarcint (UD)
In graciis dal lavôr fat di doi zovins climber, Luciano Regattin e Giuliano Moscatelli, e je nassude la crete da la Mont Stele dongje Tarcint (UD). Cjaminant dilunc il troi, che al tache propit li dal numâr 5b a Malamaserie, si rive ae biele parêt Sud de crete indulà si cjatin cetantis viis ben furnidis cun spit inox. Ma la crete e va sù inte direzion Est, e ancje culì a si cjatin des bielis viis che a misdì a son za in ombrene. In dut a son une ventine di viis e cualchidune e spiete ancjemò di jessi liberade. Par la cuâl se o vês voie di insiorâ il vuestri zei di onsight chest al è il puest just par fâlu. La crete al è un calcâr une vore biel e e je la pusibilitât di meti adun altris viis. Co o lait a viodile visaitsi di puartâ alc par netâ vie il polvar, e di tignî simpri il casc sul cjâf parcè che al pues jessi che cualchi piçul clap e ven jù. Un ringraciament a Luciano e Giuliano par il biel lavôr fat, o vin viodût cetante elare o vês gjavât, e… buine rimpinade a ducj ! 😉
Look at… the photos: Falesia del Monte Stella
😎


text:
Plantis
Lis plantis a costituissin il grop plui grant di entitâts viventis (cirche 300.000 specis) che includin organisims familiârs come arbui, rosis, jerbis e felcis.
Aristotele al divideve dutis lis robis viventis in dôs categoriis: plantis (che gjeneralmentri no si movin e no an organs sensoriâi) e bestiis. In tal sisteme di Linneo chescj a deventin i Reams Vegetabilia (e dopo Metaphyta o Plantae) e Animalia. Al'è dopo deventât clâr che la definizion origjinarie di Plantae a includeve diviers grups no in relazion tra di lôr e cussì i fungi (foncs) e diviers grups di algae (alighes) a vignivin a formâ gnûfs reams.
Album[cambie | modifiche il codiç]
The fruits of Palmyra Palm tree, Borassus flabellifer (locally called Thaati Munjelu) sold in a market at Guntur, India.


text:
Monede
Cun monede si intint ogni ben materiâl o entitât astrate che e à la funzion di misure dal valôr di scambi tal acuist e la vendite di bens e servizis.
Tal passât si identificave la monede cui minûts di metal, che a jerin discs di difarentis dimensions e composizion doprâts come imprescj par paiâ o come riserve di bêçs. Intes economiis modernis i minûts a 'nd àn pierdût un pôc in impuartance, sostituîts dai biliets di cjarte, plui facii sei di produsi che di doprâ, plui altris formis astratis (par esempli i deposits in bancje).
Par cui la monede e je dut ce che al à funzion di monede, ven a stâi mieç di paiament e unitât di cont, cence distinzion de carateristichis concretis che e pues vê.
Storie[cambie | modifiche il codiç]
Prime de monede i scambis a jerin fats par mieç dal barat, par cui si dave alc in cambi di une robe; chest sisteme al pues funzionâ dome in economiis primitivis, parcè che e à diviers limits (par dî, si pues sparagnâ dome lis robis che si tegnin tal timp). Al puest dal barat in Europe si difondè l'ûs di tocs di aur, di arint, o di altris metai preziôs.
Par grêc la monede si clamave nomisma, par latin nummus; cheste peraule invezit e derive dal episodi dal asedi dai Gjai di Brenno a Rome tal 396 p.d.C.; sul cuel dal Campidogli al jere il templi dedicât a Junon, dulà che si tiravin su lis ocjis sacris ae dee. La storie nus conte che chestis ocjis sberlant svearin l'ex consul Manli e cussì l'atac dai Gjai al cuel al fo disfantât. Di chê volte, Junon cjapà l'apelatîf di Moneta, dal verp latin monēre, ven a stâi visâ, amonî, parcè che ducj pensavin che fos stade je a sveâ lis ocjis.
Dopo, viers il 269 p.d.C., dongje dal templi e fo fate sù la Zeche che fo metude sot de protezion de Dee Moneta. Di li a pôc tal popul l'apelatîf al passà prime al edifici, e po a ce che si produseve li dentri.


text:
Sinonimi e Contrari Friulani
in mût vivarôs loc.
- [it. accaloratamente av.]
(derivât di 'accalorato')
- sinonims
- animadementri, ecitadementri, in maniere scjaldade, in mût scjaldât, viamentmentri, vivarosementri
- [it. animatamente av.]
(derivât di 'animato')
- sinonims
- calorosementri, cun calôr, cun passion, cun vivôr, in maniere apassionade, in maniere calorose, in mût apassionât, in mût calorôs, vivarosementri
- contraris
- cun calme, cun trancuilitât, in maniere cuiete, in maniere trancuile, in mût cuiet, in mût trancuîl, trancuilementri
- [it. brillantemente av.]
(derivât di 'brillante', cun capacitât e facilitât)
- sinonims
- cun estri, cun morbin, cun spirt, cun vivacitât, ecelentmentri, felicementri, in maniere plasevule, in maniere sflandorose, in maniere spiritose, in maniere vive, in mût plasevul, in mût sflandorôs, in mût spiritôs, in mût vîf, sflandorosementri, spiritosementri, vivarosementri
- contraris
- cun tedie
- [it. ferventemente av.]
(derivât di 'fervente')
- sinonims
- calorosementri, ferbidementri, in maniere ferbide, in mût ferbit, intensementri, smaniosementri, vivementri
- contraris
- cence calôr, cence passion, cence snait, cun debilece, cun flaperie, cun fredece, debilmentri, in maniere debile, in maniere flape, in maniere frede, in mût debil, in mût flap, in mût frêt
- [it. fervidamente av.]
(derivât di 'fervido')
- sinonims
- calorosementri, ferbidementri, intensementri, smaniosementri, vivementri
- contraris
- cence calôr, cence passion, cence snait, cun debilece, cun flaperie, cun fredece, cun sflacje, debilmentri, in maniere debile, in maniere flape, in maniere frede, in maniere sflacjose, in mût debil, in mût flap, in mût frêt, in mût sflacjôs
- [it. fervorosamente av.]
(derivât di 'fervoroso')
- sinonims
- calorosementri, cun calôr, cun indurance, cun smanie, cun ustinazion, in maniere calorose, in maniere smaniose, in maniere ustinade, in mût calorôs, in mût smaniôs, in mût ustinât, intensementri, smaniosementri, vivementri
- contraris
- cence calôr, cence passion, cence snait, cence voie, cun debilece, cun flaperie, debilmentri, in maniere debile, in maniere flape, in mût debil, in mût flap
- [it. gagliardamente av.]
(derivât di 'gagliardo')
- sinonims
- cun energjie, cun vigôr, energjichementri, gaiardementri, in maniere energjiche, in maniere fuarte, in maniere intense, in maniere vivarose, in mût energjic, in mût fuart, in mût intens, intensementri, vigorosementri, vivarosementri
- contraris
- cun debilece, cun flaperie, cun scjarsece, cun sflacje, cun timidece, debilmentri, in maniere debile, in maniere flape, in maniere scjarse, in maniere sflacjone, in maniere timide, in mût debil, in mût flap, in mût scjars, in mût sflacjon, in mût timit, scjarsementri, timidementri
- [it. sgargiantemente av.]
(derivât di 'sgargiante')
- sinonims
- scjassosementri, vivarosementri
- [it. sostanziosamente av.]
(in maniere avonde fuarte)
- sinonims
- energjichementri, vivarosementri
- [it. vigorosamente av.]
(derivât di 'vigoroso')
- sinonims
- eficacementri, energjichementri, gaiardementri, intensementri, robustementri, validementri, vigorosementri, vivarosementri
- contraris
- cun debilece, cun flaperie, cun lamiece, cun scjarsece, cun sflacje, cun timidece, debilmentri, in maniere debile, in maniere flape, in maniere lamie, in maniere scjarse, in maniere sflacjone, in maniere smamide, in maniere timide, in mût debil, in mût flap, in mût lamie, in mût scjars, in mût sflacjon, in mût smamît, in mût timit, scjarsementri, timidementri
- [it. vivacemente av.]
(derivât di 'vivace', cun tante decison)
- sinonims
- animadementri, energjichementri, in maniere energjiche, in mût energjic, vivarosementri, vivementri


text:
10 coments On Carnevâl
-
Barbara, a Ivrea in Piemont al è restât dut tant che une volte, fevelant di Carnevâl. Il sindic a i dâ lis clâfs de citât al Gjenerâl ch'al fâs fente di comandâ dut lui par 3-4 dîs, la Mulinarie a fâs il fisco butant mimosis e caramelis a ducj dal sô cjar, i narançars si sglonfin i voi tirantsi narançs intor. Tal miercus a buinore dut come prime… nome cinise..Bepi
-
-
-
Mi somee che sedi di chel che messede le paste. Lussian
-
Vere tant biele ancje se voltade dal talian al furlan. No sai cui che al pues vele scrite.
-
-
Amîs di Contecurte:
Al è normâl che no podevis savê che le vevi scrite jo pal fat che issint in carnevâl, la mascarine mi taponave la muse. (alc bisugne dî).
Cun la utopiche sperance di cjatânus fisichementri une dì ducj sentâts te ostarie di Contecurte cuntun bon tai di vin devant di nô, us contarès che la idee de conte mi vignì sintint juste apont cheste fanfare:https://www.youtube.com/watch?v=A6lHTV7ymVc dal carnevâl brasilian, che in timps preterits o frecuentavi.
Mandi
-
-
-
Usti, scusait ma o ai sintût che cualchi contecurtâr nol duar di gnot par scuvierzi ce lengaç co vevi doprât intal estrat de conte di Nelo. Prin che al rivi il cjalçut a tormentâus, us disveli il misteri: nol è altri che un passaç dal furlan al talian intal tradutôr di Guggol, che al è ignorant come une cjavre e nol capis nuie.
Dut achì.
P.S.- par lis improperis doprait moderazion, us prei.
Mandi


text:
Sinonimi e Contrari Friulani
in maniere delicade loc.
- [it. blandamente av.]
(derivât di 'blando')
- sinonims
- debilmentri, delicadementri, moderadementri
- contraris
- cun drasticitât, cun energjie, cun ferbince, cun fermece, cun vigôr, drastichementri, energjichementri, in maniere decise, in maniere drastiche, in maniere energjiche, in maniere ferbinte, in maniere ferme, in mût decîs, in mût drastic, in mût energjic, in mût fer, in mût ferbint
- [it. blandamente av.]
(mostrant simpatie o afiet)
- sinonims
- afetuosementri, amabilmentri, cun plasê, dolcementri, simpatichementri, tenarementri
- [it. delicatamente av.]
(derivât di 'delicato', cu la atenzion che e covente par no sfuarçâ o dissipâ)
- sinonims
- atentementri, cun finece, cun lizerece, debilmentri, delicadementri, discretementri, dolcementri, educadementri, finementri, graciosementri, in maniere debile, in maniere fine, in maniere lizere, in mût debil, in mût fin, in mût lizêr, lizerementri, zentilmentri
- contraris
- a la gruesse, brutalmentri, cence rivuart, cence rivuarts, cun brutalitât, cun disatenzion, cun energjie, cun garbure, cun indelicatece, cun maleducazion, cun pesantece, cun scortesie, cun vilanie, disatentementri, energjichementri, in maniere brutâl, in maniere disatente, in maniere energjiche, in maniere garbe, in maniere indelicade, in maniere maleducade, in maniere pesante, in maniere scortese, in maniere sgarbade, in maniere vilane, in mût brutâl, in mût disatent, in mût energjic, in mût garp, in mût indelicât, in mût maleducât, in mût pesant, in mût scortês, in mût sgarbât, in mût vilan, maleducadementri, pesantmentri, scortesementri
- [it. dolcemente av.]
(derivât di 'dolce')
- sinonims
- afetuosementri, amabilmentri, amorevulmentri, cun delizie, delicadementri, deliziosementri, dolcementri, in maniere deliziose, in mût deliziôs, tenarementri, zentilmentri
- contraris
- acidementri, acrimoniosementri, a crût, crudelmentri, crudementri, cun aciditât, cun acrimonie, cun crudece, cun crudeltât, cun durece, cun garbure, durementri, in maniere acide, in maniere acrimoniose, in maniere crude, in maniere crudêl, in maniere dure, in maniere garbe, in mût acit, in mût acrimoniôs, in mût crudêl, in mût crût, in mût dûr, in mût garp
- [it. finemente av.]
(cun grande educazion e cortesie)
- sinonims
- aristocratichementri, delicadementri, educadementri, elegantmentri, finementri, garbadementri, graciosementri, signorilmentri
- contraris
- cun inelegance, cun maleducazion, cun vilanie, cun volgaritât volgarmentri, inelegantmentri, in maniere grese, in maniere inelegante, in maniere maleducade, in maniere sgarbade, in maniere vilane, in maniere volgâr, in mût grês, in mût inelegant, in mût maleducât, in mût sgarbât, in mût vilan, in mût volgâr, maleducadementri, sgarbadementri, vilanementri
- [it. leggermente av.]
(doprant pocje fuarce)
- sinonims
- debilmentri, delicadementri, dolcementri
- contraris
- cun fuarce, cun pesantece, fuart, in maniere fuarte, in maniere pesante, in mût fuart, in mût pesant, pesantmentri
- [it. lievemente av.]
(derivât di 'lieve', cence pesâ)
- sinonims
- debilmentri, delicadementri, dolcementri, lizerementri
- [it. morbidamente av.]
(derivât di 'morbido', cu la morbidece)
- sinonims
- delicadementri, languidementri, morbidementri
- [it. prudentemente av.]
(derivât di 'prudente')
- sinonims
- cautelosementri, cautementri, delicadementri, ponderadementri, prudentmentri
- contraris
- azardosementri, cence cautele, cun azart, cun imprudence, cun incussience, cun sconsiderazion, imprudentmentri, in maniere azardose, in maniere imprudente, in maniere incaute, in maniere incussiente, in maniere sconsiderade, in maniere temerarie, in mût azardôs, in mût imprudent, in mût incaut, in mût incussiente, in mût sconsiderât, in mût temerari, temerariementri
- [it. tenuemente av.]
(derivât di 'tenuo')
- sinonims
- debilmentri, delicadementri, in maniere sclagne, in mût sclagn, lizerementri


text:
La storie dal orloi di gno nono ae cuvierte di un ciert valôr, che lui nol disdegnave di fâ presint a nô fruts sot il morâr, tal curtîl in Istât o te stale a fâ file tes lungjis gnots di Unvier.
Dilunc la vuere dal cuindis, un dì, il sorestant al comant al dà ordin di saltâ fûr de trincee e frontâ il nemì a baionete: i nestris a àn la piês e tal tornâ indaûr tancj a restin ferîts a mieze strade, cence contâ chei muarts.
Il nono, tornât a cjapâ la sô posizion in trincee, al viôt che in bande di lui nol è plui Formentini, il so amì di buine famee che i passave simpri il veri de sgnape. Al cuche jenfri lis dôs trinceis e tal mieç di chê masanade lu viôt par tiere, cul braç alçât che al clame jutori. Podês dome crodi gno nono, segnât di chê viste, dongje la pôre di pierdi il veri dê sgnape. Cence pensâ parsore al salte fûr da buse come il jeur, al cjape Formentin e lu strissine in trincee.
Sclops e mitraieis a fasevin un pestefruç ma, merit il santut de Madone des Graciis che al veve intor, il plomp al è lât dut sù pai stecs. Al ven dongje il cjapitani sorestant e al tache a dî di dut, ma gno nono, cu la calme che lu à simpri compagnât al dîs: “Siôr cjapitani sa no jeri jo, cui salvavie il veri da sgnape?!”.
Finide la vuere, Formentin da Toscane al ven in Friûl di pueste par cjatâlu e, dopo trê dîs di cjoche tes cinc ostariis dal paisut i regale un orloi: casse d’aur, cjadene d’aur, cu lis oris ae romane, speris grandis, che si podeve viodilis ancje cu la cjoche intor, e su la gjestre dal cuadri un cerclut cun ator ator i minûts e une sperute che e zirave su di lôr.
Podês dome crodi la contentece di gno nono: e rivave disore i nûi. Formentin, dopo vêi insegnât a lei la ore, al torne inte sô Toscane.
Il nono si consee cu la none cemût plaçâ chest orloi, a tignîlu ta sachete al sarès stât straçât , “No lu viodin!”, se no che al decît di puartâlu in tal sachetetin dal gjilè, cu la cjadene in biele mostre che si pee a çampe e la gjachete disbotonade… Ma gjachete e gjilè no son, cussì la none e recupere chê pocje di piece restade da manteline militâr, sbusade e tarmade, tirant fûr un gjilè cu la sachete no trop grande, in mût che si podi viodilu. Di chê altre bande une asule par fermâ la cjadene tal so traviersament.
Istât o Unvier, gno nono, al jere simpri cul gjilè, par tignì l’orloi sot soreli. E ta chei agns i Unviers a fasevin il lôr lavôr, come che diu ur comandave, ancje trente sot zero, e gno nono cence gjachete, ma duri no si cedi, no par nie al veve fat vuere tal bataion dai ardîts!
Formentin i veve insegnât a lei le ore riferintsi a chê che à di vignî, cussì invezit di undis e un cuart, al diseve dodis mancul trê cuarts. Al diseve che al jere un auguri a vivi il timp di dopo garantînlu in chel di cumò: une cjosse filosofâl al pari de tace mieze plene o mieze vueide.
Ma la cuistion si faseve complicade, tant che la int dal borc e domandave in continuazion la ore a Cico, ancje parcè il muini si smenteave di tirâ sù i claps di cuintripês che a devin fuarce al orloi de tor, fasint pierdi la spere e il batût sul timp. Cussì Cico dentri e fûr, dentri e fûr chê civole, dant oris ae int ancje a suste scjamâde e orloi fer, fintremai che al à capît di dâle come une volte: “Ce ore ise Cico?” e lui: “Ae ore di molzi”, “Ae ore di cene”, “Ae ore di lâ a durmî”, e vie indenant.
Cussì Cico, al veve podût parâsi dai mancul trente grâts dal Unvier, metintsi la gjachete di seconde man disore idal gjilè percè che Formentin i mandave ogni tant dongje altri vestiari, no smenteant il veri da sgnape.
Ancje il muini al veve capît la impuartance da ore, tirant sù plui di spes su la tor i claps che a davin fuarce al orloi, di mût che la int e podès capî in chês speris, o pôc o trop, de zornade dentri il timp indulà che a jerin.
E la civole di Cico, pensionade in vetrine a fâ biele mostre di sè a ricuart di une vite salvade.
Vuê chê vetrine ae chi cun me, cun dentri l’orloi dal nono ,e cuant che lu cjali, mi ven di ridi, ma une lagrime mi spie che o soi daûr a vaî.
Scrit il 04_11_2013 a ricuart


text:
Omenuts 4 – Il mont des ruedis
Si clamin Lole, Miute, Pieri, Bete e Tonin. A son cinc frutins che, cu la lôr abilitât e voie di discuvierte, a frontin ogni dì aventuris gnovis, intun mont fat su misure pai plui piçui. Cognossûts in dut il mont cul non di “Little people”, di proprietât de Mattel-Fischer Price, a rivin cumò in Friûl e pe prime volte ancje in Italie fevelant in marilenghe dâts fûr de bande de Societât Filologjiche. La edizion furlane e je curade dal regjist Massimo Garlatti Costa cu la sô cjase di produzion Raja Films in colaborazion cun Arte Video di Palme. Ogni dvd al è fat di cinc episodis di cinc minûts ognidun. Lis vôs a son di: Massimo Somaglino, Claudia Grimaz, Nicoletta Oscuro, Monica Mosolo e Francesco Ursella. La sigle e je cjantade dal cjantautôr cjargnel Lino Straulino. La traduzion e l’adatament dai dialics origjinâi inglês in lenghe furlane a son di Stefania Garlatti-Costa.
12.50€


text:
Palme
Palme al è un comun intal Friûl di Mieç, che al dì di vuê al fâs part de provincie di Udin, cun 5.413 abitants.
Citât fuartece, tirade su dai venezians tal 1593 su progjiêt di Giulio Savorgnan (1510 - 1595), inzegnîr militar, che si è zà ocupât de fortificazions di Candie (Grecie) e Nicosie (Cipro), e je clamade la citât stelade par vie de sô plante poligonâl a stele cun nûf pontis. Tal 1960 e je stade nomenade monument nazionâl e tal 2017 patrimoni de umanitât da l'Unesco.
DemografieModifiche
Abitants
Lûcs interessantsModifiche
- Puarte Udin, Puarte Aquilee e Puarte Cividât: son lis trê puartis che a permetin di jentrâ te citât;
- Place:
- Domo: logât te place principâl, al è stât costruît a scomençâ dal 1615
- Civic museu storic di Palme: sît che al mostre dute la storie de citât de sô fondazion, a traviers des cuatri dominazions (veneziane, napoleoniche, austriache, taliane) fin a lis ultimis vueris.
- Museu storic militâr: al mostre lis modalitâts difensivis e fuartece. Al è ancje il lûc di partence par visitâ i bastions.
Viôt ancjeModifiche
Galarie fotografiche : Borcs e lûcs di PalmeModifiche
Galarie fotografiche : Rievocazion storiche de seconde Domenie di LuiModifiche
Leams esternisModifiche
- (talian) (inglês) Palmanova città fortezza


text:
Al cjaminave di diviersis oris ta chê pâs, sul Cjars dongje Sant Martin. Chê dì al veve fat un grant zîr intai lûcs de vuere rivant des cavernis dal Sant Michêl fin al pedestal di Corridoni e polsant sentât su chel scjalin dongje dai grums di tiere rosse puartade des furmiis su la colone vecje desenis di agns. Chês a vevin cjatât un bon ricet dentri des sclapaduris dal grant pedestal; a vevin ancje lôr lis vueris, al pensave lui; a comunicavin, a vivevin in societât come i oms, cun gjerarchiis, a sfrutavin altris insets e… se l’om al sparive de Tiere lôr a varessin continuât a sorevivi; di chel si podeve stâ sigûrs. Al jevà sù e al tornâ a cjaminâ.
Traviersant un roiuç si inçopedà intun alc: une ponte e vignive fûr dal teren. A un trat il cîl al tacà a lampâ inceantlu! Altris lamps a intermitence e lui si cjatà tal mieç di un grant fumeron. Nol sintive nie. Al jere colât intune buse!
Nol rivave plui a ricognossi il paisaç di prime: la stradelute cui morârs, lis plantis zalis, rossis e maron…
Il paisaç dulintor, plen di busis, al jere voluçât di un caligo penç che ogni tant si slargjave e al faseve viodi un desert di pieris fatis a tocs e di côi di tiere; no jere une sole ramascje, no une sole plante ator di lui!
Veju! Veju! Dai oms a vignivin indevant… a jerin soldâts! Soldâts talians de prime vuere mondiâl!!!
No i jere mai capitade une robe compagne: i pareve di cjatâsi dentri di un film cence vôs… al continuave a no sintî nuie… jerial a cause di chei lamps di prime? Jerial stât un fuart sclop a fâlu deventâ sort? Ma no si visave di nissun rumôr!
Nol capive nuie.
A un trat al capità alc: un fant al colà jù te buse dulà che si cjatave lui.
Chel fant si jere scrufuiât inte buse e si parave dai colps dai nemîs… almancul cussì al sameave… i colps no si sintivin però si viodevin dai lamps invistî la tiere li dongje…
Ce fâ cumò? Provâ a clamâ chel soldât? Domandâi ce che al sucedeve? Ancje berlant no vignive fûr nissune vôs e il soldât nol sintive nie. Provâ a scjassâlu? La man dal nestri esploradôr dal Cjars no tocjave nie… no jere cjar… la man no tocjave il braç di un fant talian ma… e passave… traviers une fantasime!
E pûr chel soldât al sameave cussì vêr…
Ancjemò cualchi secont e ve rivâ un altri lamp inceant e lui, l’esploradôr dal Cjars, un dai tancj turiscj de domenie, si cjatà di gnûf tal stes troi familiâr… la stesse stradelute bordade di moraruts e cisis coloradis di ros, zâl e maron. La misteriose sene di vuere si jere sfantade come par meracul!
Trop timp jerial passât di cuant che si jere inçopedât? Nol saveve. Si visave dome che par tiere al jere alc.
Al cjalà ben chel spunton… i sameave come une strane piere scure… no, no jere une piere. E alore ce jerie mai?
Alc di rusin: une sclese di granade? Al sameave fier. Trops relits jerino ancjemò sapulîts intal Cjars?
No podeve jessi une bombe ancjemò ative… al sarès za saltât par aiar…
Al jere une vore curiôs; al tacà a scavâ planc ator di chel fier cul so curtìs svuizar e in pôc timp si rindè cont che al jere… un elmet talian de prime vuere!
Al continuà ancjemò a scavâ par tirâlu fûr: un biel trofeu pe sô taverne dulà che a jerin intassâts mil carabatui di une volte!
Ma… sot dal elmet al jere alc tacât … une crepe!
di Checo Tam


text:
Fevelant di provinciis su La Patrie
Riscjant di fâmi dâ dal "scalmanât"...
******
La ultime mode in Italie e je fevelâ di gjavâ lis provinciis: la elezion di Fontanini ise stade un referendum par mantignîlis?
Cun 109.334 vôts cuintri i 89.772 di Andrea Simone Lerussi, l’on. Pietro Fontanini al è stât riconfermât president de Provincie di Udin, cuntun vantaç di 19.562 eletôrs che i àn riconfermade la fiducie a prin colp. E je vere che la percentuâl che i à evitât il secont turni e je stade piçule (0,03%), ma si à di tignî cont di plui elements e tra chescj de basse afluence che e à caraterizât cheste tornade eletorâl (51,53% dai 490.005 che a vevin dirit) e de campagne mediatiche che la mode taliane e à inviât cuintri dal ent provinciâl.
Il riconfermât president Fontanini tra lis primis declarazions al à dit “Al è stât un referendum a pro de Provincie”, ma tal zîr di cualchi zornade la neo presidente Debora Serracchiani i à rispuindût a sec “Se o tignìn cont de astension, di chei che no àn volude la schede, des schedis blancjis e nulis e dal risultât des listis che a àn metût tal program la sopression dal ent di mieç, alore il referendum al dîs che la int no à voie di vêlis e o sierarìn lis provinciis”. Se e fos cussì, za te zornade de sô proclamazion a gnove presidente de regjon, e varès vût di vê su la taule lis dimissions dai presidents de provincie di Gurize e di Triest, governâts di maiorancis di centriçampe dulà che il partît di riferiment al è il Pd che al à come segretarie politiche regjonâl propit Debora Serracchiani.
(continuait a lei su La Patrie dal Friûl di Mai)


text:
Il von al veve le manie dal asêt. Se si lu ves lassât fâ, al varès mangjât ne salate ancje par gulizion. Ce tant che i plaseve l’asêt! L’asêt di vin neri, di vin blanc, di most, il balsamic e l’asêt di nuie, ma asêt ancje chel. E ce tant che al rideve des salatis polachis e russis cuinçadis cu le maionese o le creme! Cemût jerial pussibil? E jù un’altre rasade di asêt inmó prime di cerçâ se no ‘nd jere avonde. Altri che maionês! A lu saveve ben lui che al jere stât a lavorâ in Russie.
Maionês? Il nono cuant che al contave chê di so pari, al si meteve a taule e al tacave a contâ chê dal asêt. Al diseve che le peraule maionês e ven dal francês e alore parcè pronunziâle ae taliane? Cussì al zontave senape disint che par furlan a si varès di clamâle mostarde e no senape. A lu saveve ben lui che al veve stât vincj agns in France e alà a cuincin le salate cule mostarde… tant che al contave chê dal ors e chê dal von, al diseve che lui a nol jere stât tirât sù cui tantum ergos e che tal ’68 a Parigji lui al faseve bielzà il ’69 e zontant sâl al sâl, plui al contave a plui al salave.
So fi, tirât sù cun Goldorak, une dí i veve metût il pevar tal salarin, ma invezit di vuadagnâsi une ridade al jere restât di stec cuant che so pari, dopo le prime cerce, al veve zontât inmó pevar. Anzit, d’in chê dí al sâl sul sâl al zontave pevar sul pevar e le mostarde ae senape. Robis da mats parcé che lis sôs storiis a no finivin plui.
Vuê, seti par voie, seti par nuie, seti par fuarce o par fâ miôr che piês, il fi al fâs dut in dopli.
L’asêt, il sâl, il vueli, il pevar, il sucar, il cafè, il formadi gratât, dut in dopli. Ancje le salate. Alore, parcé no ancje il rest?
Cussí, cun chê da vivi il dopli, ae trentine al somee che al ledi su le sessantine e forsit al vivarà dome le metât ma almancul al varà vivût dut intîr.
«Ce sano i vecjos de vite che no àn mai savût stâ cence lavorâ?»
So fie invezit… Chê po, nuie cul mangjâ o il cuinçâ. No ise cuinçade avonde? E po jê e je stade tirade sù cule Coke. Pal moment e çuete.
Par vie che a si é fate operâ dal poleâr di un pît. Il grop che i faseve in tes scarpe al pareve cussí brut, ma cussí brut… Insome; a pene che no çuetarà plui, a si fasarà operâ ancje ae çampe. Si puedial lâ ator cuntun poleâr sí e un no? No, nomo? E alore a si è fate fâ iniezions di buttok pes ruiis che a crodeve di vê tal cerneli e par trê mês e à vût mâl di cjâf. Ma si puedial vivi cu lis ruiis ator dai vôi?
No, a no si pues. Alore vie une altre iniezion e par doi mês a jere deventade sorde.
«Achi di pôc, si fasarà patocâ encja la ruia dal cûl!» al dîs so nono ironic.
Ma jê a no lu scôlte. Cul poleâr dal pît a profitarà par fâsi “butocâ” il rest de muse, disse. Ce sano i oms di chestis robis? Po palpantsi une tete: Joisus!
di Jaio Furlanâr
#176


text:
NB: il grat di Obersturmbannfuehrer al corispuint cirche a chel di colonel.
Gargantua cuintri i Panzergrenadieren
5 coments On Gargantua cuintri i Panzergrenadieren
-
Biele e ironiche cheste conte.
Dome i fruts a àn la capacitât di ridimensionâ la storie cui lôr zucs.
-
-
-
O vevi ricognossût subite l'autôr e seben no sedi da ridi o ai leût le conte cun tune bocje da ridi viodint dulà che le tô fantasie mi varès menât a spas:-) Cert che il to mont al podarès sei piturât o filmât.
Jaio
-
Eche? C'ho scritto Jo Condor? Ancje jo mi visi di chel carton di propagande e mi displaseve par chel astor cuant che al vignive cjapàt dal gjigant e al berlave "Lasciami! Non c'ho il paracadute! Non c'ho la Mutua?" Cumò, cuant che e rive la propagande in TV o cambii il canal… ta ché volte invezit al jere biel viodi il carosello!
CT


text:
Furlans de diaspore
Les vôs dai Furlans sparniçâts ator pal mont
Saturday, February 2, 2013
Dopo tant timp
Saturday, September 4, 2010
In tal trafic
Saturday, February 13, 2010
Qualchi foto piardude
Par ducj che come me' no son in Friul, e chei che son in Friul ma che no viodin l'ore che rivedi le primevere un pocjs di fotos furlanis.
Thursday, February 11, 2010
Coca Messicane
Le me' bevande preferide e je' al cafè ( merecan lunc, no espresso grazie ), in mancjance o assum le me dose cuotidiane di cafeine par vie di altris bevandis cafeinadis.
Di solit e je une Coca Cola o alc di simil.Al probleme cu le Coca Cola fin dai agns '80 ale' stat ( chi in Americhe ) che al sucar di cane al e' stat costituît cul HFCS. (High-Fructose Corn syrup) Tradot par furlan "sirop di blave". :-)
Sicome mi viôt come un sommelier di bibitis, par esperience o sai che al savor di une bevande al HFCS e une al sucar di cane e an doi savôr distints. Un poc come le diference tra une bevande "diet" e une no. E son diviersis rasons par evità' al omni-present HFCS e chest sito lis liste ma personalmentri le fas par vie dal savôr.
Fin a cualchi timp indaûr le viodevi come une cause pierdude, dopodut i produtôrs di blave e son une lobby une vore potente, ma in te me buteghe preferide o ai cjatade une casse di Coca Cola cu su scrit "Echo en Mexico" plene di butigliutis di veri come che no les vedevi dai agns '80 . Nie di strani se nol fos co sin in Americhe e che le Coca-Colas in cuestion invecit dal HFCS e son stadis tratadis cul plui tradizionâl sucar di cane. Cirint ator pe ret o ai scuviert che no soi l'unic "tradizionalist" in Americhe e che di agns e je int dongje dal confin Messican e Canadês e smercje coca-cola di contrabant. A chel punt mi ven di domandâmi se o sin dome no' merecans che o vin di sorbisi bevandis zucaradis cul HFCS.
Tuesday, February 9, 2010
O soi ancjemò vîf
O sarai plui braf di cumo' in denant.
Par cui cal ves un cont su Facebook, che mi lassedi un contat in tai coments che lu zonti in te me liste.
Chi sot a segui' qualchi foto de nef-apocalisse che o vin vut in Maryland in te ultime setemane. ( passe miez metro di nef e in qualchi bande un metro ).
Le cassete de pueste dopo jessi stade scavade fur de nef:
Dopo 24 oris di lavôr di pacare le strade e je cussì:
Wednesday, February 18, 2009
Un documentari su le crisi economiche.
Sunday, February 15, 2009
Un pacifist particolâr
Ed Grothus rivât ale conclusion che ancje une sole bombe e jere une in plui, in tai agns '60 si' e dimetût de so posizion di tecnic militâr e al e' deventât un pacifist e ativist politic . Le so buteghe/museo "The Black Hole " in New Mexico ( che restarà viert al public ) e son un dai puescj su le me liste di visità.
Chi sot un filmât su le so buteghe " The black Hole ".


text:
UNE FURLANE A ROME. L’Avrîl pasolinian
Un viaç a discuvierzi i agns de zoventût di Pier Paolo Pasolini, midiant de vôs di so cusin, il scritôr e poete Nico Naldini. I doi a Cjasarse, intai agns ‘40, a condividin esperiencis e passions che a influençaran lis lôr oparis futuris. Agns cjalâts cence jemplâju di retoriche nostalgjiche, cun tal mieç la lenghe furlane. Viers che a cjatin vôs e che a deventin contemporanis cun In un futuro aprile, documentari di Federico Savonitto, di pôc intes salis.
◆ Il regjist, classe 1981, al è nassût a Codroip ma di un an al vîf a Rome. «O ai sielzût il cuartîr San Lorenzo tant che prime tape. Rivant di dodis agns fats a Palermo no volevi masse distac e cussì al è stât: in pôc timp o cognòs za ducj» al dîs. In Sicilie al à frecuentât il centri sperimentâl di cinematografie e si è diplomât cul cine La città sconosciuta che e conte la storie di Giuseppe Antonio Borgese, l’archetip di un personaç in esili e di une tiere che ti reste simpri intal cûr.
◆ Savonitto al è orientât viers ponts di articolazion invisibii dal reâl, tant che il rapuart dal individui cu la citât, la trasformazion de identitât intun rapuart cul mît, l’atrît tra il cuotidian e il sium, la muart incombente. Di Rome al presee il «cjaminâ cjapant a bracecuel la storie. Lâ a Monte Oppio, il parc che al cjale bande il Colosseu, e respirâ. O ami ancje il Verano daûr di cjase mê, il cimitieri monumentâl al à une atmosfere uniche».
◆ Epûr i mancje il Friûl: «podê cjapâ la bici e jessi intal Tiliment in pôcs minûts; mi mancje soredut la calme. I furlans a imagjinin che la int dal Sud e fasi dut a planc e invezit a van di presse. Inte nestre tiere al è un stîl di vite plui trancuil e san».
◆ Dopo de universitât a Triest al sintive «di vê di lâ inaltrò, e vuê di vê di tornâ par contâ storiis». E cussì, dopo dal documentari su PPP al è daûr a lavorâ ae storie di Riccardo Rasman «il fantat istrian che al è muart dopo jessi stât imobilizât par tiere dai agjents de Polizie. A son analogjiis cun Federico Aldrovandi, Stefano Cucchi e George Floyd. A son abûs su personis fragjilis». Al rivarà però il timp di contâ ancje Rome: «al è complicât parcè che al è il pericul di colâ intal cliché. Par cumò o soi daûr a rapuartâmi cun cheste citât, osservantle. O soi intune fase di esplorazion». ❚
Floriana Bulfon


text:
Il scritôr cjargnel intai pinsîrs di grancj leterâts. La impuartance di Siro
In ocasion des celebrazions dal ventenâl de muart di Siro Angeli, tal 2011, inte plêf di Cesclans, e je cetant biele la testemoneance che Andrea Camilleri, pensait, al invie par letare a Marco Maria Tosolini e che e ven lete li, in presince di ducj. Al ricuardave moments di vite vivude insiemi a Rome, coleghis di lavôr tal Tierç program de Rai, e de esperience tant che regjist inte comedie di Angeli “Odore di terra” dal 1957. «Al è stât l’impegn teatrâl plui totalizant e plui entusiasmant de mê cariere». La biele letare e conte ancje di cetant che i plasevin lis sôs poesiis, chês in lenghe furlane che i domandave di lei. «Subit a mi, sicilian, mi deventave dal dut comprensibile». Une lenghe che il nestri poete, dramaturc e senegjatôr, al à doprade massime intes lirichis, plenis di une vitalitât essenziâl, intune ricercje assolude di forme e significât. Si cjatin soredut in “L’Âga dal Taiament” dal 1976 e in “Barba Zef e jò” dal 1981. Ma a ’nd è altris bielis ator, come inte targhe comemorative su la façade di cjase sô a Cesclans, o dilunc des stradutis dal paîs, intun itinerari dedicât che o us invidi, insiemi cuntune visite ae biblioteche, a lâ a viodi.
◆ No dome in chest Angeli al è furlan, cjargnel, e no dome di nassite. Il so teatri, soredut chel scomençât a 24 agns intant che al jere fûr di cjase, student ae Scuele Normâl Superiôr di Pise, al è di chenti. Al conte e al respire di chenti. E ancje chel dopo, passade la vuere che lui al à fate in servizi tant che uficiâl di complement in Russie, al à il gnerf dal Friûl.
Ambientazions, personaçs, situazions, tra storiis realistichis e introspezions psicologjichis daûr di une scriture mestre, sclete, essenziâl. Nuie di oleografic, edulcorât, folcloric, romantic. Pluitost il contrari. Atuâl, no tant lis storiis che a son in gjenar ambientadis tal timp de lôr scriture, e in chest câs tai agns dal fassisim e de Seconde vuere mondiâl, tra il Trente e il Cuarante dal Nûfcent. Soredut la capacitât di dissegnâ lis liendis esternis e internis dai fats e dai personaçs, il savê fâ jentrâ il spetatôr o il letôr inte mentalitât e dentri des ideis di ognidun su la sene, dentri di storiis che a van al concret: e je cheste une des fuarcis espressivis plui potentis che nus restin di lui.
◆ Siro Angeli, come che al scrîf Carlo Sgorlon inte presentazion dal volum dopli dedicât a dut il so teatri e publicât de Societât Filologjiche Furlane tal 1997, cu lis sôs oparis scomençadis cu la Trilogjie cjargnele (“La casa”, “Mio fratello il ciliegio” e “Dentro di noi”), al à fat in mût che «un mont scognossût ae leterature si mostri ae puarte de storie. Angeli, di chest pont di viste al è di viodi tant che Verga pe Sicilie o Delledda pe Sardegne».
◆ Siro Angeli pal Friûl, voltât par furlan, in graciis de prime produzion dal Teatri Stabil Furlan che al riadate in lenghe furlane il drame cjargnel presentât pe prime volte tal ‘37, an di composizion de “La casa”, tal Teatri Sperimentâl di Florence cu la regjie di Giorgio Venturini. ❚
A.S.


text:
Joibe 25 | Fevrâr 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Numars
Cjapitul 9
PASCHE E PARTENCE DAL SINAI
Celebrazion de pasche
9 1 Il Signôr i fevelà a Mosè tal desert dal Sinai il prin mês dal secont an che a jerin saltâts fûr de tiere dal Egjit e i disè: 2 “I fîs di Israel a fasaran la pasche cuant ch’e scjât. Le fasarês cuant ch’e scjât, ai cutuardis di chest mês, jenfri lis dôs seris; le fasarês seont dutis lis leçs e seont ducj i ordins e lis usancis”. 4 Mosè ur disè ai fîs di Israel di fâ la pasche. 5 Lôr a faserin la pasche ai cutuardis dal prin mês, su la mont, tal desert dal Sinai; i fîs di Israel a faserin daûr il comant che il Signôr i veve dât a Mosè.
6 Al capità che un pôcs di oms, sporcjâts par vê tocjât un muart, no podevin fâ la pasche in chê dì. Alore, ta chê stesse dì, si presentarin di Mosè e di Aron. 7 Chescj oms i diserin a Mosè: “Nô o sin sporcs par vie che o vin tocjât un muart; parcè mo no podaressino ancje nô presentâi l’ufierte al Signôr insieme cui fîs di Israel tal timp distinât?”. 8 Mosè ur rispuindè: “Spietait e o sintarai ce che il Signôr al distinarà par vualtris”. 9 Il Signôr i disè a Mosè: 10 “Feveliur ai fîs di Israel e dîsiur: Se un di vualtris o dai vuestris dissendents al sarà soç par vê tocjât un muart o al sarà lontan, par viaç, al podarà instès fâ la pasche in onôr dal Signôr. 11 Le fasaran ai cutuardis dal secont mês, sul lâ a mont; a mangjaran la vitime di pasche cun pan cence levan e cun jerbis maris; 12 no lassaran vanzâ nuie fint a buinore e no crevaran nissun vues. Le fasaran seont dutis lis leçs de pasche. 13 Però chel che al è mont e che nol è in viaç, se nol fâs la pasche al sarà cjonçât vie dal so popul; stant che no i à presentade l’ufierte al Signôr tal timp distinât, chel om al puartarà il cjastic dal so pecjât. 14 Se un forest che al è a stâ framieç di vualtris al fâs la pasche dal Signôr, al à di adatâsi a lis regulis de pasche. O varês une leç sole, tant pal vignadiç che pal paisan”.
Il nûl
15 La dì che a faserin sù il santuari, il nûl al cuviergè il santuari, vadì la tende de testemoneance; sore sere al veve, sul santuari, dut l’implant di un fûc che al durave fintremai a buinore. 16 E al sucedeve simpri cussì: il nûl al taponave il santuari e di gnot al veve dut l’implant dal fûc. 17 Ogni volte che il nûl si alçave parsore de tende, i fîs di Israel si metevin in marce; là che il nûl si fermave, li si campavin i fîs di Israel. 18 I fîs di Israel si metevin in marce par ordin dal Signôr e par ordin dal Signôr si campavin; a restavin campâts fintremai che il nûl al restave parsore dal santuari. 19 Cuant che il nûl al restave sul santuari par un grum di dîs, i fîs di Israel a stavin ai ordins dal Signôr e no si movevin. 20 Se il nûl al restave pôcs dîs parsore dal santuari, par ordin dal Signôr a restavin campâts e par ordin dal Signôr a tiravin vie il campament. 21 Se il nûl si fermave di sore sere fint a buinore e a buinore si alçave, si metevin daurman in marce; o se il nûl si alçave dopo une dì e une gnot, alore a tornavin a inviâsi. 22 Se il nûl al restave fêr parsore dal santuari doi dîs o un mês o un an, i fîs di Israel a restavin campâts e no partivin. Ma a pene che si alçave, a tiravin vie il campament. 23 Par ordin dal Signôr si campavin e par ordin dal Signôr a gjavavin il campament; a metevin in pratiche i ordins dal Signôr, seont il comant che il Signôr ur veve dât midiant di Mosè.
Notis:
- 9,1 - I cjapitui 9 e 10 a tratin de pasche tal desert dal Sinai e de partence viers de tiere di Canaan. Tal contâ, no si va daûr di un ordin di timp precîs.
- 9,3 - I antîcs a contavin la zornade di une sere a chê altre. Ancje il moment de lune plene al è calcolât ben: cussì i pastôrs a podevin gjoldi, te lôr fieste, dal fresc de gnot e dal lusôr de lune.
- 9,12 - Zn 19,36 al tirarà fûr cheste disposizion (viôt ancje Es 12,46) par fevelâ di Gjesù tant che dal gnûf agnel sacrificât te pasche cristiane (1 Cor 5,7). A vevin di mangjâ l’agnel rustît dut intîr intal fûc, cun cjâf, talpis e bultrime (Es 12,8).
- 9,14 - No si trate di un forest in sens gjeografic, che la tiere di Canaan e je simpri stade une crosere di popui, ma in sens etnic.
- 9,15 - Mancjant di inmagjinis, di statuis e di templi, a dopravin come segnâl de presince di Diu i fenomins naturâi. E il nûl al è un di chescj, spieli di Diu che al è parsore dal so popul, che lu protêç e che lu compagne.


text:
Pontade dai 12.01.2018 Seconde stagjon
Maman!© – 02-01 – ZENÂR
Maman! La trasmission par fruts dute in lenghe furlane
In onde su Telefriuli (canâl 11) ogni vinars
Une produzion di ARLeF – Agjenzie Regjonâl pe Lenghe Furlane e di Telefriuli
Intune cjasute plene di colôrs a vivin Daria e il gjatut Vigji. Ogni dì e ven a cjatâju la lôr amie Chiara e ancje Siôr Timp, un personaç une vore stravagant: insiemi a passin dopodimisdîs une vore divertents là che a cjantin, a zuis, a contin barzaletis e a lein contis.
In cheste pontade: Zenâr (1). Al nevee e Chiara e va a cjase di Daria par invidâle a zuiâ difûr cu la nêf; le clame e i dîs di puartâ jù ancje une palete. Daria si fâs spietâ e alore Chiara e va sù in cjase par viodi ce che al sucêt e e cjate Daria vistide come se e ves di lâ al mâr: no si jere inacuarte che fûr al jere daûr a neveâ! Une volte vistide pe nêf, Daria e cjante cun Chiara “Il mês di Zenâr”. Siôr Timp al anunzie che al è rivât l’Invier e al conte che la peraule Zenâr e ven dal Diu roman Giano, il custodi des puartis, rapresentât cun dôs musis: une bande il passât e une bande il presint. Zenâr al è calcolât par tradizion il mês de nêf, chel plui frêt dal an: la vegjetazion e polse e i fruts a zuin a fâ pipins e balis di nêf. Daria e Chiara a lein la storie “La mierle” e, plui tart, Daria e conte a Vigji dal so malintindiment cun Chiara e des çavatis di mâr che e veve pensât di meti e che, cu la nêf… propri no si intivavin!
Condutoris e autoris: Daria Miani e Chiara Donada
Cu la partecipazion di: Manuel Buttus
Responsabil di produzion pe ARLeF: William Cisilino
Coordenament gjenerâl: Vittorio Vella (Deltastudios)
Regjie: Luca Fornasiero
Musichis origjinâls: Flaviano Miani (musiche), Daria Miani (peraulis)
Animazion sigle: Pierangelo Buttazzoni e Davide Nicolicchia
Consulence linguistiche e otimizazion: Linda Picco e Elena Zanussi (Calt sas)
Durade: 20 minûts cirche
Contats:
arlef@regione.fvg.it
maman@tvstar.com


text:
Pontade dai 07.12.2018 Tierce stagjon
Maman!© – 03-09 – PREPARATÎFS PAR NADÂL
Maman! La trasmission par fruts dute in lenghe furlane
In onde su Telefriuli (canâl 11) ogni vinars
Une produzion di ARLeF – Agjenzie Regjonâl pe Lenghe Furlane e di Telefriuli
Intune cjasute plene di colôrs a vivin Daria e il gjatut Vigji. Ogni dì e ven a cjatâju la lôr amie Chiara e ancje Siôr Timp, un personaç une vore stravagant: insiemi a passin dopodimisdîs une vore divertents là che a cjantin, a zuin, a contin barzaletis e a lein contis.
In cheste pontade: Preparatîfs par Nadâl (9). Daria e Chiara si sintin par telefon e si metin dacuardi par cjatâsi a preparâ lis decorazions par Nadâl: o sin za ai 8 di Dicembar! Si à di decorâ l’arbul, preparâ il calendari dal avent cun tancj regaluts, e rispietâ lis tradizions in spiete dal Nadâl. Siôr Timp al ven a judâlis e, fra la cerce di un bombon, une conte cun “Mariute e lis cocis” (Miriam Pupini) e la cjançon “Dicembar al è un biel mês”, al regale aes sôs amiis une biele magjie: la nêf! A zornade finide, Daria e je contente e e conte a Vigji lis sôs aventuris.
Condutoris e autoris: Daria Miani e Chiara Donada
Cu la partecipazion di: Manuel Buttus
Responsabil di produzion pe ARLeF: William Cisilino
Coordenament gjenerâl: Vittorio Vella (Deltastudios)
Regjie: Tommaso Ravo
Musichis origjinâls: Flaviano Miani (musiche), Daria Miani (peraulis)
Animazion sigle: Pierangelo Buttazzoni e Davide Nicolicchia
Consulence linguistiche e otimizazion: Linda Picco e Elena Zanussi (Calt sas)
Durade: 20 minûts cirche
Contats:
arlef@regione.fvg.it
maman@tvstar.com


text:
UN FURLAN A MILAN. Il leam che al reste
Cressi a Milan fin di picinins e mantignî dut câs un leam fuarton cul Friûl.
◆ E je la storie di tancj fîs di emigrâts furlans te citât meneghine, e Antonio Cosmacini al è un esempli perfet.
◆ «Ma jo o soi nassût a Gurize!» al ten a marcâ «E ancjemò o soi resident, a Cormons» di dulà che vegnin i siei gjenitôrs. Antonio al à vût la fortune, peraulis sôs, di jessi nassût in Friûl parcè che i siei, che a erin za a stâ a Milan, si cjatavin in feriis «a cjase».
◆ Dopo di chê fortune Antonio, che cumò al à cincuante agns, al à passât la vite a Milan, ma simpri cul cûr ancje in Friûl. «Gno pari di piçul mi puartave ai events dal Fogolâr di Milan, ai timps che al jere Ardito Desio president.»
Une volte cressût, la passion pal Friûl al à tacât a seguîle bessôl «Cuant che o jeri universitari o levi aes trasfiertis dal Udin di bessôl, in tren. E cussì o ai cognossût i fantats dal Nucleo Milano, un biel trop di zovins furlans che a jerin a stâ o nassûts a Milan».
◆ Ma la passion no si è fermade al balon: Antonio al è stât fra i fondadôrs de associazion FAF-Fantats Furlans. Un trop di zovins che a forin i prins a fâ maiutis par furlan e che cualchidun si visarà che a produserin i libretuts clamâts Fregul cul formât dai Millelire che a levin tant in chei timps. Trops agns sono aromai? «O vin fat la fieste dai 20 agns intal 2016! Cumò però no sin plui atîfs.»
Cumò al à metût sù famee, al à doi fîs che no ur à fat mancjâ nancje a lôr il leam cu la Patrie «Ogni an une part di feriis lis fasìn a Grau, clâr! Ancje se no vignìn plui tant dispès a Cormons come cuant che e jere la none».
◆ Ancje se si impromet di dedicâ plui timp al Friûl, prin o dopo, di fat prime di saludâsi Antonio mi dîs «I ten a marcâ che tal imprin il FAF si clamave FAF-Fuarce Autonomiste Furlane. Plui in là, cuant che o varai plui timp bisugnarà tornâ a cjapâ sù chel discors».
◆ Benon, Toni, alore ti spietìn par tirâ sù i destins de Patrie. ❚
Dree Venier


text:
-Drriin…
-Sì, pront
-Pront, Irme, ise za pronte la paste?
-Eh? Ce paste? Cui fevelial?
-Nô o sarìn li tôr une, une e dîs
-Ma…
-Putanesche, eh!
-Ma cui sestu tu? Cui fevelial?
-Bon, si viodin alore, mandi
-Ma….
-Drriin…
-Si, pront
-Le astu za metude su la aghe?
-Ce aghe, ma cuale aghe, ma sestu chel di prime?
-E une butilie di blanc, ise za in fresc?
-Ma ce distu, ma cui ti cognossie te, cui sestu?
-Bon Irme, a une o sin li dal sigûr, mandi
-Ma orpo di un! Ma ce! Mo jo o clami chei de SIP!
-Driin…
-Pront. Se tu sês chel di prime, va a picjâti! che jo o ai za…
-Cumò, Irme, tu puedis butâle, la paste, che o rivìn dal moment
-Brut di un ludro cui crodistu di menâi la viole, crodistu che jo…
-E la butilie di tocai. In fresc, no dismenteâle, eh!
-Ma va là a fâti trai, can dal osti!
-E lis ulivis, eh! A coventin lis ulivis pe putanesche!
-Putan tu sarâs tu!
-Bon alore, che al sei dut pront, mi racomandi!
-Ti racomandi jo une forcje di rompitile pal zarneli, brut secjemirindis!
-Driin….
-Ma le astu finide? Viot che o clami…che o ai benzà clamade la pulizie, eh!
-Siore…siore…Che mi scolti
-Eh? Ce robe ise? Cui sestu? Nol è chel di prime lui?
-Cual di prime? Jo soi de SIP, culì che o clami
-Ah, de SIP. Che al scusi, lu vevi cjapât par un…un…
-Un che al telefone par cjoli vie la int, par fâle imbesteâ?
-Sì, po, propi cussì. Ma ce maniere fasial lui a savê…
-Eh, siore…Ise la siore Irme Tesulin, jê?
-Sì, jo
-Eh! O savìn che a son dai matarans che si divertissin a fâ deventâ mate la int, a clamin a câs, a disturbin e po…
-Si, po! Propi cussì. Che o vevi voie di clamâ la pulizie, propi cumò devant
-Eh, sì, siore, o savìn, o savìn. Ma cumò, e viodarà che ju becotin, che no i daran plui fastidi
-Eh! E sares ore! Disturbâ cussì la int, nancje che a fossin…
-E à reson siore, e à resonone! Ma di cumò in devant, e viodarà che…
-Mal garantissie lui?
-Sì, sì, o pues garantî
-Ah! Va ben, alore, grazis
-Di nuie, siore, ariviodisi
-A riviodsi, benedet, ariviodilu
-Ah, siore? Siore? Ise ancjemò lì?
-Eh? Sì, o soi ca
-Alore…siore…mi racomandi…lis ulivis…di chês neris, eh!


text:
Ducj i regjistris publics
Viodude combinade dai regjistris des cjamadis, eliminazions, protezions, blocs e azions dai sysops. Tu puedis strenzi la viodude sielzint un gjenar di regjistri, un non utent o la vôs che ti interesse.(Lis plui gnovis | Lis plui vieris) Cjale (50 plui gnûfs | 50 plui vieris) (20 | 50 | 100 | 250 | 500).
- 25 di Lui 2018 a lis 16:47 Udine2812 Discussion contribûts ha creato la pagina Josef di Strassolt (Re-indreçât a Josef di Strassolt) Etichete: Nuovo reindirizzamento
- 25 di Lui 2018 a lis 16:43 Udine2812 Discussion contribûts ha creato la pagina Josef Strassolt (Gnove pagjine: '''Josef di Strassolt''' (atôr dal 1520 - forsit tal 1597) fo un poete furlan. ==Vite== Si crôt che al sedi nassût atôr da 1520, par vie che tal 1...)
- 25 di Lui 2018 a lis 15:03 Udine2812 Discussion contribûts ha creato la pagina Petrarche (Re-indreçât a Francesco Petrarca) Etichete: Nuovo reindirizzamento
- 25 di Lui 2018 a lis 15:02 Udine2812 Discussion contribûts ha creato la pagina Nicolò Morlupin (Re-indreçât a Nicolau Morlupin) Etichete: Nuovo reindirizzamento
- 25 di Lui 2018 a lis 15:02 Udine2812 Discussion contribûts ha creato la pagina Nicolò Morlupino (Re-indreçât a Nicolau Morlupin) Etichete: Nuovo reindirizzamento
- 25 di Lui 2018 a lis 15:02 Udine2812 Discussion contribûts ha creato la pagina Morlupino (Re-indreçât a Nicolau Morlupin) Etichete: Nuovo reindirizzamento
- 25 di Lui 2018 a lis 15:02 Udine2812 Discussion contribûts ha creato la pagina Morlupin (Re-indreçât a Nicolau Morlupin) Etichete: Nuovo reindirizzamento
- 25 di Lui 2018 a lis 14:57 Udine2812 Discussion contribûts ha creato la pagina Nicolau Morlupin (Gnove pagjine: '''Nicolau Morlupin''' (1528 - 1570) fo un poete furlan. ==Biografie== De vite no si sa masse; nassût tra Glemone e Tumieç, al viveve a Ven...)
- 3 di Lui 2018 a lis 02:37 Udine2812 Discussion contribûts ha creato la pagina Tacitus (Re-indreçât a Tacit) Etichete: Nuovo reindirizzamento
- 3 di Lui 2018 a lis 02:37 Udine2812 Discussion contribûts ha creato la pagina Publi Corneli Tacit (Re-indreçât a Tacit) Etichete: Nuovo reindirizzamento
- 3 di Lui 2018 a lis 02:37 Udine2812 Discussion contribûts ha creato la pagina Publius Cornelius Tacitus (Re-indreçât a Tacit) Etichete: Nuovo reindirizzamento
- 3 di Lui 2018 a lis 02:36 Udine2812 Discussion contribûts ha creato la pagina Tacit (Gnove pagjine: thumb|250px|Tacit '''Publi Corneli Tacit''' (par latin '''Publius Cornelius Tacitus'''; prin dal 59 - daspò il 112) fo un storic...)
- 2 di Lui 2018 a lis 17:02 Udine2812 Discussion contribûts ha creato la pagina Statius (Re-indreçât a Stazi) Etichete: Nuovo reindirizzamento
- 2 di Lui 2018 a lis 17:02 Udine2812 Discussion contribûts ha creato la pagina Publius Papinius Statius (Re-indreçât a Stazi) Etichete: Nuovo reindirizzamento
- 2 di Lui 2018 a lis 17:02 Udine2812 Discussion contribûts ha creato la pagina Publi Papini Stazi (Re-indreçât a Stazi) Etichete: Nuovo reindirizzamento
- 2 di Lui 2018 a lis 17:01 Udine2812 Discussion contribûts ha creato la pagina Stazi (Gnove pagjine: '''Publi Papini Stazi''' (par latin '''Publius Papinius Statius'''; Napoli, 40/50 - atôr dal 96) fo un poete roman antîc. ==La vite== Na...)
- 2 di Lui 2018 a lis 16:14 Udine2812 Discussion contribûts ha creato la pagina Marc Valeri Marziâl (Re-indreçât a Marziâl) Etichete: Nuovo reindirizzamento
- 2 di Lui 2018 a lis 16:13 Udine2812 Discussion contribûts ha creato la pagina Martialis (Re-indreçât a Marziâl) Etichete: Nuovo reindirizzamento
- 2 di Lui 2018 a lis 16:13 Udine2812 Discussion contribûts ha creato la pagina Marcus Valerius Martialis (Re-indreçât a Marziâl) Etichete: Nuovo reindirizzamento
- 2 di Lui 2018 a lis 16:12 Udine2812 Discussion contribûts ha creato la pagina Marziâl (Gnove pagjine: '''Marc Valeri Marziâl''' (par latin '''Marcus Valerius Martialis'''; ''Bilibilis'', in Spagne, 38/41 - ''Bilibilis'', 102/104) fo un poete R...)
- 2 di Lui 2018 a lis 01:22 Udine2812 Discussion contribûts ha creato la pagina Valerius Flaccus (Re-indreçât a Valeri Flac) Etichete: Nuovo reindirizzamento
- 2 di Lui 2018 a lis 01:22 Udine2812 Discussion contribûts ha creato la pagina Gaius Valerius Flaccus Lucius Sentinus Balbus (Re-indreçât a Valeri Flac) Etichete: Nuovo reindirizzamento
- 2 di Lui 2018 a lis 01:22 Udine2812 Discussion contribûts ha creato la pagina Gai Valeri Flac Luci Sentin Balbi (Re-indreçât a Valeri Flac) Etichete: Nuovo reindirizzamento
- 2 di Lui 2018 a lis 01:21 Udine2812 Discussion contribûts ha creato la pagina Valeri Flac (Gnove pagjine: '''Gai Valeri Flac Luci Sentin Balbi'' (par latin '''Gaius Valerius Flaccus Lucius Sentinus Balbus'''; I secul) fo un poete roman antîc. ==La vite==...)
- 2 di Lui 2018 a lis 00:47 Udine2812 Discussion contribûts al à spostât la pagjine Titus Fabius Quintilianus a Marcus Fabius Quintilianus
- 2 di Lui 2018 a lis 00:47 Udine2812 Discussion contribûts al à spostât la pagjine Tît Fabi Quintilian a Marc Fabi Quintilian
- 2 di Lui 2018 a lis 00:45 Udine2812 Discussion contribûts ha creato la pagina Quintilianus (Re-indreçât a Quintilian) Etichete: Nuovo reindirizzamento
- 2 di Lui 2018 a lis 00:45 Udine2812 Discussion contribûts ha creato la pagina Titus Fabius Quintilianus (Re-indreçât a Quintilian) Etichete: Nuovo reindirizzamento
- 2 di Lui 2018 a lis 00:45 Udine2812 Discussion contribûts ha creato la pagina Tît Fabi Quintilian (Re-indreçât a Quintilian) Etichete: Nuovo reindirizzamento
- 2 di Lui 2018 a lis 00:44 Udine2812 Discussion contribûts ha creato la pagina Quintilian (Gnove pagjine: thumb|300px|Quintilian '''Tît Fabi Quintilian''' (par latin '''Titus Fabius Quintilianus'''; Cala...)
- 2 di Lui 2018 a lis 00:00 Udine2812 Discussion contribûts ha creato la pagina Silius Italicus (Re-indreçât a Sili Italic) Etichete: Nuovo reindirizzamento
- 1 di Lui 2018 a lis 23:59 Udine2812 Discussion contribûts ha creato la pagina Titus Catius Silius Italicus (Re-indreçât a Sili Italic) Etichete: Nuovo reindirizzamento
- 1 di Lui 2018 a lis 23:59 Udine2812 Discussion contribûts ha creato la pagina Tît Cati Sili Italic (Re-indreçât a Sili Italic) Etichete: Nuovo reindirizzamento
- 1 di Lui 2018 a lis 23:57 Udine2812 Discussion contribûts ha creato la pagina Sili Italic (Gnove pagjine: thumb|200px|Sili '''Tît Cati Sili Italic''' (par latin '''Titus Catius Silius Italicus'''; 25/29 - 101) fo un poete Rome antighe...)
- 1 di Lui 2018 a lis 23:13 Udine2812 Discussion contribûts ha creato la pagina Petronius (Re-indreçât a Petroni) Etichete: Nuovo reindirizzamento
- 1 di Lui 2018 a lis 23:12 Udine2812 Discussion contribûts ha creato la pagina Gai Petroni Arbitri (Re-indreçât a Petroni) Etichete: Nuovo reindirizzamento
- 1 di Lui 2018 a lis 23:12 Udine2812 Discussion contribûts ha creato la pagina Gaius Petronius Arbiter (Re-indreçât a Petroni) Etichete: Nuovo reindirizzamento
- 1 di Lui 2018 a lis 23:12 Udine2812 Discussion contribûts ha creato la pagina Petroni (Gnove pagjine: '''Gai Petroni Arbitri''' (par latin '''Gaius Petronius Arbiter''', muart tal 66) fo un scritôr e poete roman antîc. ==La vite== Di Petroni no s...)
- 22 di Jug 2018 a lis 21:02 Udine2812 Discussion contribûts al à spostât la pagjine Categorie:Medics antîcs romans a Categorie:Miedis antîcs romans
- 15 di Jug 2018 a lis 12:05 Udine2812 Discussion contribûts al à spostât la pagjine Socrate a Socrat (http://claap.org/it/definizione/?diz=it-fur&leme=Socrate)
- 26 di Mai 2018 a lis 12:36 Udine2812 Discussion contribûts al à spostât la pagjine Pape Pio IX a Pape Piu IX
- 26 di Mai 2018 a lis 12:36 Udine2812 Discussion contribûts al à spostât la pagjine Pape Pio X a Pape Piu X
- 26 di Mai 2018 a lis 12:35 Udine2812 Discussion contribûts al à spostât la pagjine Pape Pio XII a Pape Piu XII
- 26 di Mai 2018 a lis 12:11 Udine2812 Discussion contribûts al à spostât la pagjine Categorie:Sfueis par nazionalitât a Categorie:Sfueis par paîs
- 23 di Mai 2018 a lis 22:03 Udine2812 Discussion contribûts al à spostât la pagjine Marcus Porcus Cato a Marcus Porcius Cato
- 23 di Mai 2018 a lis 21:27 Udine2812 Discussion contribûts al à spostât la pagjine Cato maior a Cato Maior
- 23 di Mai 2018 a lis 02:05 Udine2812 Discussion contribûts al à spostât la pagjine Api Claudi il vuarb a Api Claudi il vuarp
- 17 di Mai 2018 a lis 15:23 Udine2812 Discussion contribûts al à spostât la pagjine Caius Iulius Caesar Octavianus a Gaius Iulius Caesar Octavianus
- 4 di Lui 2015 a lis 13:23 Udine2812 Discussion contribûts al à spostât la pagjine Berna a Berne ("Berna" al è il non talian, no chel todesc)
- 3 di Lui 2015 a lis 15:16 Udine2812 Discussion contribûts al à spostât la pagjine Marine Militâr a Marine militâr (Al è un non comun)